open-index/open-wikipedia-markdown huggingface dataset:
ലുംബിനി

ലഘുചിത്രം|Bodhisattva Siddhartha-statue in Lumbini,Birth place of Budha.

പശ്ചിമ നേപ്പാളിലെ രുപന്ദേഹി ജില്ലയിൽ സ്ഥിതിചെയ്യുന്ന ഒരു ബുദ്ധമത തീർത്ഥാടനഭൂമിയാണ് **ലുംബിനി** ( സംസ്കൃതം: **लुम्बिनी**). ഇവിടെവെച്ചാണ് മഹാറാണി മായാദേവി സിദ്ധാർത്ഥ ഗൗതമന് ജന്മം നൽകിയത്. പിൽകാലത്ത് ശ്രീ ബുദ്ധനായി മാറി ബുദ്ധമതം സ്ഥാപിച്ച സിദ്ധാർത്ഥൻ ക്രി.മു 623-നും 543-നും ഇടയിലാണ് ജീവിച്ചിരുന്നത്. ശ്രീബുദ്ധനുമായി അഭേദ്യമായി ബന്ധപ്പെട്ടിരിക്കുന്ന നാല് പുണ്യസ്ഥലങ്ങളിൽ ഒന്നാണ് ലുംബിനി. സിദ്ധാർത്ഥ ഗൗതമന് ജ്ഞാനോദയമുണ്ടായ ബുദ്ധ ഗയ, ശ്രീബുദ്ധൻ ആദ്യമായി ധർമ്മപ്രഭാഷണം നടത്തിയ സാരാനാഥ്, അദ്ദേഹം നിർവാണം പ്രാപിച്ച കുശിനഗരം എന്നിവയാണ് മറ്റ് മൂന്ന് പുണ്യകേന്ദ്രങ്ങൾ.

ബുദ്ധന്റെ കാലഘട്ടത്തിൽ കപിലവസ്തുവിനും  ദേവദഹയ്ക്കും ഇടയിലായിലുള്ള പ്രദേശമായിരുന്നു ലുംബിനി.  പിൽകാലത്ത് അശോകചക്രവർത്തി ഈ പ്രദേശം സന്ദർശിക്കുകയുണ്ടായി. അതിന്റെ സ്മരണാർത്ഥം പണികഴിപ്പിച്ച ലുംബിനിയിലെ അശോകസ്തംഭം ഇതിന്റെ തെളിവാണ്. 

1997മുതൽ ലുംബിനി യുനെസ്കോയുടെ ലോകപൈതൃക കേന്ദ്രങ്ങളിൽ ഒന്നാണ്. നിരവധി ബുദ്ധമഠങ്ങളും ബുദ്ധക്ഷേത്രങ്ങളും ഇന്ന് ഇവിടെ കാണപ്പെടുന്നു.

## ബുദ്ധകാലഘട്ടം
ബുദ്ധന്റെ കാലത്ത് കപിലവസ്തുവിന് കിഴക്കായും, ശാക്യ സാംമ്രാജ്യത്തിലെ ദേവദഹയ്ക്ക്  തെക്കുപടിഞ്ഞാറായും സ്ഥിതിചെയ്തിരുന്ന നഗരമാണ് ലുംബിനി. ബുദ്ധൻ ജനിച്ചത് ഇവിടെയാണെന്ന് അശോകൻ ഇവിടെ സ്ഥാപിച്ച സ്തൂപത്തിൽ രേഖപ്പെടുത്തിയിട്ടുണ്ട്. 1896 ൽ റുമിന്ദേയിയിൽ നിന്നും കണ്ടെത്തിയ ഈ സ്തംഭത്തിൽ ലുംബിനിയിലേക്കുള്ള അശോകന്റെ സന്ദർശന വിവരം കൊത്തിവച്ചിട്ടുണ്ട്. സ്തംഭം കണ്ടെത്തുന്നതിന് മുമ്പ് ഈ സ്ഥലം ലുംബിനി എന്ന പേരിൽ അറിയപ്പെട്ടിരുന്നില്ല. സ്തംഭത്തിലെ തന്നെ മറ്റൊരു ഒരു ലിഖിതത്തിൽ, അശോകന്റെ സന്ദർശനത്തിന്റെ ഓർമ്മയ്ക്കായി ലുംബിനി ഉദ്യാനത്തിന്റെ ചുമതലയുള്ളവരാണ് സ്തംഭം അവിടെ സ്ഥാപിച്ചത് എന്നും രേഖപ്പെടുത്തിയിട്ടുണ്ട്  . ഭഗവാൻപുരയ്ക്ക് 2 മൈൽ വടക്കായുള്ള ഈ ഉദ്യാനം റുമിന്ദേയി എന്നാണ് അറിയപ്പെട്ടിരുന്നത്.

## ചിത്രശാല

File:Lumbinibodhi.jpg|Bodhi tree and pond at Lumbini
File:Birthplacebuddha.jpg|Exact birthplace of Gautama Buddha
File:Asokalumbini.jpg|Ashokan Pillar
File:Paderia Pillar.png|Pillar Edict of Aśoka
File:LumbiniGarden2.JPG|Lumbini Garden
File:Eternal_peace_flame_Lumbini.jpg|Eternal Peace Flame
File:Lokamani_Cula_Pagoda_Lumbini.jpg|Burmese Lokamani Cula Pagoda
File:Chinese_Maitreya_Temple_Lumbini.JPG|Chinese Maitreya Temple
File:LumbiniFlags.JPG | A mixture of Tibetan prayer flags and Korean lanterns near the Sacred Pool (Puskarni)


## അവലംബം

## പുറത്തേക്കുള്ള കണ്ണികൾ

*
*Lumbini at the Open Directory Project
*Entry on '''Lumbini''' in the Dictionary of Pali Proper Names
*Buddhist studies: Pilgrimage: Lumbini – Birthplace of the Buddha 
*WorldHeritageSite.org/Lumbini 
*World-Heritage-Tour.org 360° wraparound photos of Lumbini
*NepaloPedia 360° Enjoy the virtual tour of Lumbini. You can drag mouse up, down, left, right and travel 360 X 180 of almost all places of Lumbini.

വർഗ്ഗം:Buddhist pilgrimages
വർഗ്ഗം:നേപ്പാളിലെ ലോകപൈതൃക കേന്ദ്രങ്ങൾ
വർഗ്ഗം:ബുദ്ധമതത്തിന്റെ ചരിത്രം
ഗൂഗിൾ ഫൈബർ

ലഘുചിത്രം|ഗൂഗിൾ ഫൈബർ ലോഗോ
അമേരിക്കയിലെ തിരഞ്ഞെടുക്കപ്പെട്ട പ്രദേശങ്ങളിൽ ബ്രോഡ്ബാന്റ് ഇന്റർനെറ്റ് ടെലിവിഷൻ സംവിധാനങ്ങൾ നൽകുന്ന ഗൂഗിളിന്റെ ഫൈബർ ശൃംഖലയാണ് **ഗൂഗിൾ ഫൈബർ**. 2011 മാർച്ച് 30 നു കാൻസാസ് സിറ്റിയിൽ അതിവേഗ ഇന്റർനെറ്റ്  സൗകര്യങ്ങൾ ലഭ്യമാകുമെന്ന് ഗൂഗിൾ അറിയിച്ചു. 

2013 ഏപ്രിൽ 9-നു ടെക്സാസ് സംസ്ഥാനത്തിലെ ഓസ്റ്റിൻ നഗരത്തിലേക്കും ഏപ്രിൽ 17-നു യൂറ്റാ സംസ്ഥാനത്തിലെ പ്രോവോ നഗരത്തിലേക്കും  ഗൂഗിൾ ഫൈബർ അതിവേഗ ഇന്റർനെറ്റ് ശൃംഖല വ്യാപിപ്പിച്ചു.

## വേഗത
ഗൂഗിൾ ഫൈബർ വഴിയുള്ള ഇന്റർനെറ്റ് കണക്ഷന്റെ വേഗത സെക്കന്റിൽ ഒരു ജിഗാബിറ്റ് അഥവാ 128 മെഗാബൈറ്റ് നിരക്കിലാണ്. ഇതു അമേരിക്കയിലെ സാധാരണ ഇന്റർനെറ്റ് കണക്ഷന്റെ വേഗതയുടെ ഏകദേശം 100 മടങ്ങ് അധികമാണ്.

## ഇതും കാണുക
* പ്രോജക്റ്റ് ലൂൺ

## പുറത്തേക്കുള്ള കണ്ണികൾ
* ഗൂഗിൾ ഫൈബർ വെബ്സൈറ്റ്

## അവലംബം


വർഗ്ഗം:ഗൂഗിൾ സേവനങ്ങൾ
വർഗ്ഗം:ഇന്റർനെറ്റ്
ധരാതലീയ ഭൂപടം

ഒരു ചെറിയ പ്രദേശത്തെ മനുഷ്യനിർമ്മിത വസ്തുക്കളേയും പ്രകൃതിദത്ത സവിശേഷതകളേയും അനുയോജ്യമായ ചിഹ്നങ്ങളും നിറങ്ങളും നൽകി ചിത്രീകരിക്കുന്ന ഭൂപടമാണ് **ധരാതലീയ ഭൂപടം**. ധരാതലീയ ഭൂപടങ്ങളുടെ ചരിത്രം പ്രധാനമായും സൈനിക പ്രവർത്തനങ്ങളുമായിബന്ധപ്പെട്ടതാണ്. തന്ത്രപ്രധാന പ്രദേശങ്ങൾ ചിത്രീകരിച്ചിട്ടുള്ള ധരാതലിയ ഭൂപടങ്ങളുടെ ലഭ്യതയും ഉപയോഗവും നിയന്ത്രിക്കപ്പെട്ടിട്ടുണ്ട്. രാജ്യത്തിന്റെ ഭരണനിർവ്വഹണ കേന്ദ്രങ്ങൾ, ആണവ നിലയങ്ങൾ, അണക്കെട്ടുപ്രദേശങ്ങൾ, അന്തർദ്ദേശീയ അതിർത്തികൾ മുതലായവയുടേത് ഇപ്രകാരം തയ്യാറാക്കാറില്ല.
## ഉപയോഗം

• ഭൂപ്രദേശങ്ങളുടെ ഭൗതികവും സാംസ്കാരികവുമായ സവിശേഷതകൾ വിശകലനം ചെയ്യുന്നതിന്

• സൈനിക പ്രവർത്തനങ്ങൾക്കും സൈനിക ഭൂപടങ്ങളുടെ നിർമ്മാണത്തിനും

• സാമ്പത്തിക ആസൂത്രണത്തിന്റെ ഭാഗമായി ഒരു പ്രദേശത്തിന്റെ പ്രകൃതിദത്തവും മനുഷ്യനിർമ്മിതവുമായ വിഭവങ്ങൾ കണ്ടെത്തി പഠിക്കുന്നതിന്

• നഗരസൂത്രണ പ്രവർത്തനങ്ങൾക്ക്

## ചിഹ്നങ്ങൾ
ധാരാതലീയ ഭൂപടങ്ങളിൽ റെയിൽപാതകളെ സൂചിപ്പിക്കാൻ കറുപ്പ് നിറം ഉപയോഗിക്കുന്നു

റോഡ് ചുവപ്പ് , കൃഷിയിടം മഞ്ഞ, റെയിൽപ്പാത കറുപ്പ് അതിർത്തി കറുപ്പ്, ജലാശയങ്ങൾ നീല, സസ്യജാലങ്ങൾ പച്ച, പാർപ്പിടങ്ങൾ ചുവപ്പ്.

* ധാരാതലീയ ഭൂപടങ്ങളിൽ വടക്ക്-തെക്ക് ദിശയിൽ വരച്ചിട്ടുള്ള രേഖകൾ ഈസ്റ്റിംഗ്സ്  എന്നറിയപ്പെടുന്നു.

## അവലംബം

## പുറംകണ്ണികൾ
* USGS Topographic maps are downloadable as pdf files from a searcheable map or by a search if the map name is known.
* How a Topographic Map is Manufactured, History, and Other Information
* The International Cartographic Association (ICA) Commission on Topographic Mapping
പോൾ വെങ്ങോല

മലയാളചലച്ചിത്രരംഗത്തെ ഒരു ഹാസ്യ നടനാണ് **പോൾ വെങ്ങോല**.    മലയാളത്തിൽ അദ്ദേഹം പ്രസിദ്ധനായത് 70 മുതൽ 80 കാലഘട്ടത്തിലായിരുന്നു. ചലച്ചിത്രനടൻ ആകുന്നതിനുമുമ്പ് ഒരു നാടകനടനായിരുന്നു.  സ്വന്തമായി ഒരു നാടകകമ്പനി നടത്തിവന്നിരുന്നു. 50-ൽ പരം മലയാളചിത്രങ്ങളിൽ അഭിനയിച്ചിട്ടുള്ള അദ്ദേഹത്തിന്റെ പേരിൽ ഷീബാ ഫിലിംസ് എന്നപേരിൽ ഒരു ഫിലിം വിതരണ കമ്പനിയും ഉണ്ടായിരുന്നു

## അഭിനയിച്ച ചിത്രങ്ങൾ

* മഴു (1982)
* വാടകവീട്ടിലെ അതിഥി (1981)
* ബെൻസ് വാസു (1980)
* സ്വത്ത് (1980)
* ലൗലി (1979)
* കഴുകൻ (1979)
* ബലപരീക്ഷണം (1978)
* ബീന (1978) 
* കനൽകട്ടകൾ (1978)
* വരദക്ഷിണ (1977)
* മധുരസ്വപ്നം (1977)
* ശുക്രദശ (1977)
* രതിമന്മഥൻ (1977)
* ആദ്യപാദം (1977)
* അമ്മ (1976)
* ലൈറ്റ് ഹൗസ് (1976)
* ആലിംഗനം (1976)
* ഓമനക്കുഞ്ഞ് (1975)
* ചീഫ് ഗസ്റ്റ് (1975)
* അയോദ്ധ്യ (1975) 
* മറ്റൊരു സീത (1975)
* അങ്കത്തട്ട് (1974)
* ഭൂഗോളം തിരിയുന്നു (1974)
* അരക്കള്ളൻ മുക്കാൽകള്ളൻ (1974)
* കോളേജ് ഗേൾ (1974)
* സപ്തസ്വരങ്ങൾ (1974) 
* അലകൾ (1974)
* ഉർവശി ഭാരതി (1973)
* കാലചക്രം (1973 )
* വീണ്ടും പ്രഭാതം (1973)
* ഫുഡ്ബാൾ ചാമ്പ്യൻ (1973)
* പച്ചനോട്ടുകൾ (1973)
* ആരാധിക (1973)
* അജ്ഞാതവാസം (1973)
* തെക്കൻ കാറ്റ് (1973)
* മായ (1972)
* അക്കരപ്പച്ച (1972)
* ആറടി മണ്ണിന്റെ ജന്മി (1972) 
* മിസ്സ് മേരി (1972)
* കണ്ടവരുണ്ടോ (1972)
* ലക്ഷ്യം (1972)
* വിദ്യാർത്ഥികളേ ഇതിലെ ഇതിലെ (1972)
* ഗംഗാസംഗമം (1971)
* സുമംഗലി (1971)
* അനാധ ശില്പങ്ങൾ (1971)
* പൂമ്പാറ്റ (1971)
* വിലയ്ക്കു വാങ്ങിയ വീണ (1971)
* മറുനാട്ടിൽ ഒരു മലയാളി (1971)
* കളിത്തോഴി (1971)
* കാക്കതമ്പുരാട്ടി (1970)
* ലോട്ടറി ടിക്കറ്റ് (1970)
* വാഴ്‌വേ മായം (1970)
* വെള്ളിയാഴ്ച (1969)
* ആൽമരം (1969)
* തളിരുകൾ (1967)
* അരക്കില്ലം (1967)
* കളഞ്ഞുകിട്ടിയ തങ്കം (1964)

## അവലംബം

## പുറത്തേക്കുള്ള കണ്ണികൾ
*
* Paul Vengola at MSI 

വർഗ്ഗം:ചലച്ചിത്ര അഭിനേതാക്കൾ
വർഗ്ഗം:നാടക അഭിനേതാക്കൾ
വോൾഫിയ

അരേസി സസ്യകുടുംബത്തിലെ 11ഓളം അംഗങ്ങളുള്ള ഒരു ഉപകുടുംബമാണ് വുൾഫിയയുടേത്. നിശ്ചല ജലോപരിതരത്തിൽ പൊങ്ങിക്കിടന്നു വളരുന്ന ഇവയ്ക്ക് വേരുകളില്ല. ലോകത്തിലെ ഏറ്റവും ചെറിയ പൂക്കളും വിത്തുകളും ഈ സസ്യത്തിന്റേതാണ്.
## തിരഞ്ഞെടുത്ത ഇനങ്ങൾ

**[[Wolffia angusta]]*
**[[Wolffia arrhiza]]*
**[[Wolffia australiana]]*
**[[Wolffia borealis]]*
**[[Wolffia brasiliensis]]*
**[[Wolffia columbiana]]*
**[[Wolffia cylindracea]]*
**[[Wolffia elongata]]*
**[[Wolffia globosa]]*
**[[Wolffia microscopica]]*
**[[Wolffia neglecta]]*

## അവലംബം


വർഗ്ഗം:ശുദ്ധജലസസ്യങ്ങൾ
ലൂക്കാ പസിയോളി

ഒരു ഇറ്റാലിയൻ ഗണിത ശാസ്ത്രജ്ഞനായിരുന്നു **ലൂക്കാ പസിയോളി** (1445–1517). അക്കൗണ്ടിംഗ് എന്ന വിജ്ഞാന ശാഖയ്ക്ക് അദ്ദേഹം ഗണ്യമായ സംഭാവനകൾ നൽകി. ഇറ്റലിയിലെ ബോർഗോയിൽ ജനിച്ചു. അതിനാൽ ലൂക്ക ഡി ബോർഗോ എന്നും അറിയപ്പെടുന്നു. അദ്ദേഹം ഒരു ഫ്രാൻസിസ്കൻ സന്യാസിയായിരുന്നു. അക്കൗണ്ടിംഗിന്റെയും ബുക്ക് കീപ്പിംഗിന്റെയും പിതാവായി അറിയപ്പെടുന്നു. ഗണിതശാസ്ത്രത്തിലും അക്കൗണ്ടൻസിയിലും അദ്ദേഹമെഴുതിയ ഗ്രന്ഥങ്ങൾ പിൽക്കാലത്ത് അതതു രംഗങ്ങളിൽ മുതൽക്കൂട്ടായി മാറി.

## അവലംബം


വർഗ്ഗം:1440-കളിൽ ജനിച്ചവർ
വർഗ്ഗം:1510-കളിൽ മരിച്ചവർ
വർഗ്ഗം:മാന്ത്രിക ചതുരം
വർഗ്ഗം:ലിയനാർഡോ ഡാ വിഞ്ചി
മുക്കുന്നിമല

ഇന്ത്യയിലെ കേരള സംസ്ഥാനത്തിൽ തിരുവനന്തപുരം ജില്ലയിലാണ് മുക്കുന്നിമല സ്ഥിതി ചെയ്യുന്നു. പള്ളിച്ചൽ - വിളവൂർക്കൽ പഞ്ചായത്തുകളിലായാണ് മുക്കുന്നിമല സ്ഥിതി ചെയ്യുന്നത്. 3525 അടി ഉയരമാണ് മുക്കുന്നിമലയ്ക്കുള്ളത്.

ചരിത്രത്തിൽ പുരാണങ്ങളുടെ പിൻബലത്തോടു കൂടിയ ഐതീഹ്യങ്ങളും മുക്കുന്നിമലയുമായി ബന്ധപ്പെട്ട് കിടക്കുന്നു. ശ്രീരാമൻ്റെ പാദസ്പർശനമേറ്റ ഭൂമിയാണ് മുക്കുന്നിമല എന്നാണ് ഐതീഹ്യം. വിശ്വാമിത്ര മഹർഷി രാമലക്ഷ്മണന്മാർക്ക് ഉപദേശിച്ച ബല, അതിബല മന്ത്രങ്ങളുടെ വൃക്ഷ രൂപമായ വെളിച്ചപ്പാല മുക്കുന്നിമലയിൽ ഉണ്ടായിരുന്നത്രേ. ഈ മന്ത്രം വിശപ്പ്, ദാഹം എന്നിവ ശമിപ്പിക്കുമെന്നും വിശ്വാസം. ഏത് ലോഹത്തെയും സ്വർണ്ണമാക്കുന്ന അത്ഭൂത കിണറും മൂക്കുന്നിമലയിൽ ഉണ്ടെന്നാണ് വിശ്വാസം. ഇത്തരം വിശ്വാസങ്ങൾ വാമൊഴി അറിവുകളാണ്.

മൂക്കുന്നിമലയുടെ ഒരു ഭാഗത്ത് മിലിറ്ററി ക്യാമ്പും റെഡാർ സ്റ്റേഷനും പ്രവർത്തിക്കുന്നു. എന്നാൽ വ്യാവസായിക വത്ക്കരണത്തിൻ്റെ ഭാഗമായി മൂക്കുന്നിമല തകർച്ചയുടെ പാതയിലാണ്. അംഗീകൃതവും അന ക്രിതവുമായി നൂറിലേറെ ക്വാറികൾ ഇന്ന് മൂക്കുന്നിമലയെ നാശത്തിലേയ്ക്ക് നയിക്കുന്നു. ധാരാളം പരസ്ഥിതി സമരങ്ങൾക്ക് മൂക്കുന്നിമലവേദിയായിട്ടുണ്ട്.

## അവലംബം

വർഗ്ഗം:തിരുവനന്തപുരം ജില്ലയിലെ കുന്നുകൾ
ആൽവാ മൈർഡൽ

1982-ലെ സമാധാനത്തിനുളള നോബൽ സമ്മാനം നേടിയ നയതന്ത്രവിദഗ്ദ്ധയാണ്   **ആൽവാ മൈർഡൽ**  (31 ജനവരി 1902- 1 ഫെബ്രുവരി 1986). അൽഫോൺസോ ഗാർഷിയ റോബ്ലെസുമായി ഈ പരസ്കാരം പങ്കിട്ടെടുത്തു. ഐക്യരാഷ്ട്രസംഘടനയുടെ നേതൃത്വത്തിൽ നടന്ന നിരായുധീകരണത്തിനും ആണവായുധരഹിത മേഖലകൾ സ്ഥാപിക്കുന്നതിനും വേണ്ടിയുളള പ്രവർത്തനങ്ങളിൽ സജീവ പങ്കു വഹിച്ചതിനാണ് ഇവരിരുവരും ഈ സമ്മാനത്തിന് അർഹരായത്. 

### ജീവിതരേഖ
ആൽവാ മൈർഡലിന്റെ ജനനവും വിദ്യാഭ്യാസവും സ്വീഡനിലെ  ഉപ്സാലയിലായാരുന്നു. രാഷ്ട്രീയ പ്രവത്തകയായി പൊതുരംഗത്തെത്തിയ ആൽവാ , പിന്നീട് ഐക്യരാഷ്ട്രസഭയുടെ പൊതുക്ഷേമ നയപരിപാടികൾക്ക് നേതൃത്വം നല്കി. 1955- അവർ ഇന്ത്യയിലെ സ്വീഡിഷ് അംബാസിഡറായി പദവിയേറ്റു. 1962- ജനീവാ നിരായുധീകരണ കൌൺസിലിൽ സ്വീഡനെ പ്രതിനിധീകരിച്ചു. നിഷ്പക്ഷ രാഷ്ട്രങ്ങളുടെ വക്താവെന്ന നിലക്ക്  നിരായുധീകരണത്തിനായി പ്രയത്നിച്ചു.
### അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1902-ൽ ജനിച്ചവർ
രാജാ സർഫോജി

മറാഠ സാമ്രാജ്യത്തിലെ അവസാന കിരീടാവകാശിയായിരുന്നു **സർഫോജി രണ്ടാമൻ**.
ബെറ്റി വില്യംസ്

1976-ൽ മയ്റീഡ് കോറിഗനൊപ്പം സമാധാന സംരംഭങ്ങൾക്കുളള നോബൽ സമ്മാനം നേടിയ വനിതയാണ് **ബെറ്റി വില്യംസ്** . 1976-ലെ ഈ പുരസ്കാരം പ്രഖ്യാപിച്ചത് 1977-ലായിരുന്നു.അയർലൻഡിൽ  സമാധാനത്തിനും അനുരഞ്ജനത്തിനുമായുളള അവരുടെ  നിർഭയമായ പോരാട്ടമാണ്  ലോകശ്രദ്ധ പിടിച്ചു പറ്റിയത്.

## ജീവിതരേഖ
ബെറ്റി വില്യംസ് 1943 മേയ് 22ന് ഉത്തര അയർലന്ഡിലെ   ബെൽഫാസ്റ്റിൽ ജനിച്ചു. പിതാവ് പ്രൊട്ടസ്റ്റന്റും മാതാവ് കത്തോലിക്ക വിശ്വാസിയുമായിരുന്നു. അതുകൊണ്ടു തന്നെ മതസഹിഷ്ണുതയുടെ അന്തരീക്ഷത്തിലാണ് അവ വളന്നു വലുതായത്. സാധാരണ വീട്ടമ്മയും താരതമ്യേന വളരെ ചെറിയ ഉദ്യോഗസ്ഥയുമായിരുന്ന ബെറ്റി,  ഹിംസക്കെതിരെ ശക്തിയായി സ്വരമുയർത്തി, പൊതു ജനങ്ങളെ സംഘടിപ്പിച്ചു. മയ്റീഡ് കോറിഗനും ഈ പ്രവത്തനങ്ങളിൽ ബെറ്റിയോടൊപ്പം സഹകരിച്ചു.

## അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1943-ൽ ജനിച്ചവർ
മയ്റീഡ് കോറിഗൻ

1976-ൽ ബെറ്റി വില്യംസിനൊപ്പം സമാധാന സംരംഭങ്ങൾക്കുളള നോബൽ സമ്മാനം നേടിയ വനിതയാണ് **മയ്റീഡ് കോറിഗൻ**. 1976-ലെ ഈ പുരസ്കാരം പ്രഖ്യാപിച്ചത് 1977-ലായിരുന്നു.അയർലൻഡിൽ  സമാധാനത്തിനും അനുരഞ്ജനത്തിനുമായുളള അവരുടെ  നിർഭയമായ പോരാട്ടമാണ്  ലോകശ്രദ്ധ പിടിച്ചു പറ്റിയത്.
### ജീവിതരേഖ
1944 ജനവരി 27-ന്  ഉത്തര അയർലന്ഡിലെ ബെഫാസ്റ്റിൽ ഒരു ദരിദ്ര കുടുംബത്തിൽ റോമൻ കത്തോലിക്കാ സമൂഹത്തിലാണ് മാഗ്വയർ  ജനിച്ചത്. അഞ്ചു സഹോദരിമാരും രണ്ടു സഹോദരന്മാരുമടങ്ങിയ വലിയ കുടുംബമായിരുന്നു മയ്റീഡിന്റേത്. മാതാപിതാക്കൾ ആൻഡ്രൂ, മാർഗരറ്റ് കോറിഗൻ എന്നിവരായിരുന്നു.  14 വയസ്സ് വരെ ഒരു സ്വകാര്യ കത്തോലിക്കാ സ്കൂളായ സെന്റ് വിൻസെന്റ് പ്രൈമറി സ്കൂളിൽ പഠിച്ചു., ആ സമയത്ത് അവളുടെ കുടുംബത്തിന് സ്കൂൾ വിദ്യാഭ്യാസത്തിന് പണം നൽകാൻ കഴിയുമായിരുന്നില്ല. ഒരു കത്തോലിക്കാ കമ്മ്യൂണിറ്റി സെന്ററിൽ ബേബി സിറ്ററായി കുറച്ചുകാലം ജോലി ചെയ്ത ശേഷം, മിസ് ഗോർഡൻസ് കൊമേഴ്‌സ്യൽ കോളേജിൽ ഒരു വർഷത്തെ ബിസിനസ് ക്ലാസുകളിൽ ചേരുന്നതിന് ആവശ്യമായ പണം ലാഭിക്കാൻ അവർക്ക് കഴിഞ്ഞു. പതിനാറു വയസു മുതൽ  ടൈപ്പിസ്റ്റായും സെക്രട്ടറിയായും ജോലി നോക്കി. പിന്നീട് ബെറ്റി വില്യംസിനോടൊപ്പം സമാധാന സംരംഭങ്ങളിലേർപ്പെട്ടു.   
## അവലംബം


വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1944-ൽ ജനിച്ചവർ
കാരിഞ്ച

ഒരു ചെറുമരം എന്നു തന്നെ വിശേഷിപ്പിക്കാവുന്ന ബഹുവർഷിയായ ഒരു വള്ളിച്ചെടിയാണ് **മലഇഞ്ച** അഥവാ **കക്കിഞ്ച** എന്നറിയപ്പെടുന്ന **കാരിഞ്ച**. . ചെറുതാവുമ്പോൾ പച്ചനിറത്തിലുള്ള ശിഖരങ്ങൾ വളരുമ്പോൾ ചാരനിറമാവുന്നു. തടിയിൽ മുള്ളുകളുണ്ട്. കുട്ടികളിലെ ദഹനക്കേടിന് മരുന്നായി ഉപയോഗിക്കാറുള്ള കാരിഞ്ച കേരളത്തിൽ എല്ലായിടത്തും കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
ഹോമോ ഹാബിലിസ്

ഏകദേശം 2.33 - 1.44 മില്ല്യൺ വർഷങ്ങൾക്കു മുൻപ് ജീവിച്ചിരുന്ന ഹോമിനിനി വംശത്തിൽ പെട്ട ഒരു സ്പീഷിസ്സാണ് **ഹോമോ ഹാബിലിസ്**. 

## പുറത്തേക്കുള്ള കണ്ണികൾ
*Archaeology Info 
*BBC:Food for thought

## അവലംബം

വർഗ്ഗം:മനുഷ്യപരിണാമം
പ്രപഞ്ചം (ചലച്ചിത്രം)

രാമദാസ് മേനോൻ നിർമിച്ച മലയാളചലച്ചിത്രമാണ് **പ്രപഞ്ചം**.  സുവർണ ഫിലിംസ് വിതരണം ചെയ്ത ഈ ചിത്രം 1971 ഒക്ടോബർ 22-ന് കേരളത്തിൽ പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*സുദേവ് - രാജൻ
*സുനിത - തങ്കമ്മ
*രാമു - കിട്ടുആശാൻ	
*കെ.എൻ.പി നമ്പ്യാർ - അപ്പൻ തമ്പുരാൻ	
*ടി.കെ. ജനാർദ്ദനൻ - ഗോപലൻ	
*കലതൂർ ജി.കെ - ശങ്കരൻ
*സി.ആർ. ലക്ഷ്മി - നാരായണിയമ്മ	
*സുമേഷ് - ഉണ്ണി.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ 
*എൽ.ആർ. ഈശ്വരി

## അണിയറയിൽ
*സംവിധാനം - സുദിൻ മേനോൻ
*നിർമ്മാണം - രാമദാസ് മേനോൻ
*കഥ, തിരക്കഥ, സംഭാഷണം - സുദിൻ മേനോൻ
*ഗാനരചന - പി. ഭാസ്കരൻ
*സംഗീതം - ദുലാൽ സെൻ
*ഛായാഗ്രഹണം - വാസുദേവൻ നായർ
*ചിത്രസംയോജനം - ദേവദാസ്
*കലാസംവിധാനം - സി.എം. തങ്കപ്പൻ
*വസ്ത്രാല‌ങ്കാരം ‌- എം.എം. ശങ്കർ
*ചമയം - പുനലൂർ രവി
*വിതരണം - സുവർണ ഫിലിംസ്

## ഗാനങ്ങൾ
*ഗാനരചന - പി. ഭാസ്കരൻ
*സംഗീതം - ദുലാൽ സെൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡാറ്റാബേസിൽ നിന്ന് പ്രപഞ്ചം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
ഗൂഗിൾ വാലറ്റ്

കമ്പ്യൂട്ടറോ, മൊബൈൽ ഉപകരണങ്ങളോ വഴി പണം കൈമാറ്റം ചെയ്യുവനുള്ള ഒരു ഗൂഗിൾ സേവനമാണ് **ഗൂഗിൾ വാലറ്റ്** . ഈ സംവിധാനത്തിൽ ഉപയോക്താക്കൾക്ക് അവരുടെ ഡെബിറ്റ് കാർഡ്, ക്രെഡിറ്റ് കാർഡ്, റോയൽറ്റി കാർഡ്, ഗിഫ്റ്റ് കാർഡ് തുടങ്ങിയവയുടെ വിവരങ്ങൾ സൂക്ഷിച്ചുവെയ്ക്കാൻ സാധിക്കും. നിയർ ഫീൽഡ് കമ്മ്യൂണിക്കേഷൻ സാങ്കേതികവിദ്യ ഉപയോഗിച്ചു ഗൂഗിൾ വാലറ്റ് സജ്ജീകരിച്ച ഫോൺ കടകളിലുള്ള പേപാസ് ഉപകരണത്തിൽ സ്പർശിച്ച് പണം നൽകാൻ സാധിക്കും.

2011 മെയ് 26നു ഗൂഗിൾ ഇതിന്റെ പ്രവർത്തനം പ്രദർശിപ്പിച്ചിരുന്നെങ്കിലും അമേരിക്കയിൽ ഈ സേവനം നൽകിത്തുടങ്ങിയത് 2011 സെപ്റ്റംബർ 19 മുതൽ മാത്രമാണ്.

2012 ഓഗസ്റ്റ് 1-നു എല്ലാ പ്രധാന ക്രെഡിറ്റ് കാർഡുകളും ഉപയോഗിക്കാൻ തരത്തിൽ ഗൂഗിൾ വാലറ്റ് സംവിധാനങ്ങൾ പരിഷ്കരിച്ചു. 

2013 മെയ് 15-നു ഗൂഗിൾ വാലറ്റ് ജിമെയിലുമായി ഏകോപിപ്പിച്ച് ഉപയോക്താക്കൾക്ക് പണമയക്കാനുള്ള സൗകര്യം ഗൂഗിൾ പുറത്തിറക്കി. ഈ സേവനം അമേരിക്കയിലെ 18വയസ്സായ ഉപയോക്താക്കൾക്കു മാത്രമായി പരിമിതപ്പെടുത്തിയിട്ടുണ്ട്. 

ഗൂഗിൾ 2006-ൽ പുറത്തിറക്കിയ ഗൂഗിൾ ചെക്കൗട്ട് സംവിധാനത്തിനെ വാലറ്റ് ഉപയോഗിച്ച് പുനഃസ്ഥാപിച്ചു.

## ഇതും കാണുക
* ഗൂഗിൾ ചെക്കൗട്ട്

## അവലംബം


## പുറത്തേയ്ക്കുള്ള കണ്ണികൾ
* 

വർഗ്ഗം:ഗൂഗിൾ
വർഗ്ഗം:വാണിജ്യം
റാൻഡി ഡബ്ല്യൂ ഷെക്ക്മാൻ

റാൻഡി ഷേക്ക്മാൻ.
അമേരിക്കയിൽ 1948 ഡിസംബർ 30പ്പതിനാണ് റാൻഡി ഷേക്ക്മാൻ ജനിച്ചത് .ലൊസാഞ്ചലസിലും സ്റ്റാൻഫോർഡ് യൂണിവെഴ്സിറ്റിയിലുമായി വിദ്യാഭ്യാസം .ഡി.എൻ.എ.യെ ക്കുറിച്ചുള്ള ഗവേഷണാപഠനങ്ങൾക്ക് 1975ൽ ഡോക്ടറേറ്റ് 
ലഭിച്ചു .കോശശാസ്ത്രജ്ഞനായി സേവനമനുഷ്റ്റിച്ചു . 2013 ലെ വൈദ്യശാസ്ത്രത്തിനുള്ള നോബൽ സമ്മാനം നേടി.

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1948-ൽ ജനിച്ചവർ
കറ്റാനം ഭരണിക്കാവ് ഭദ്രകാളിക്ഷേത്രം

ആലപ്പുഴജില്ലയിൽ കറ്റാനത്തുനിന്നും മാവേലിക്കരപോകുന്ന വഴിയിൽ ഏകദേശം 5 കിമി മാറി ഭരണിക്കാവ് എന്ന സ്ഥലത്ത് പ്രസിദ്ധമായ ഭരണിക്കാവ് ക്ഷേത്രം സ്ഥിതിചെയ്യുന്നു. വടക്കോട്ട് മുഖമായി ഉഗ്രപ്രതാപി ആയ ഭദ്രകാളി ആണ് പ്രധാന പ്രതിഷ്ഠ്. കിഴക്കോട്ട് മുഖമായി അതേ ശ്രീകോവിലിൽ ശിവൻ ഉണ്ട് എങ്കിലും ഭദ്രകാളിക്ക് ആണ് പ്രാധാന്യം. ശിവന്റെ ശ്രീകോവിലാണേങ്കിലും അവിടെ മുഴുവൻ പ്രദക്ഷിണം നടത്തുന്നു എന്ന നിലവരെ ആ പ്രാധാന്യമില്ലായ്മ എത്തുന്നു. 
## ബുദ്ധവിഗ്രഹം
ഈ ക്ഷേത്രത്തിന്റെ കിഴക്കേ പടിപ്പുരയിൽ ഉള്ള ഒരു ബുദ്ധവിഗ്രഹം സവിശേഷ ശ്രദ്ധ ആകർഷിക്കുന്നു. മാവേലിക്കര ബുദ്ധകവലയിലും അമ്പലപ്പുഴകരുമാടിയിലും ആണ് ഈ പ്രദേശത്ത് വേറെ ബുദ്ധവിഗ്രഹങ്ങൾ കണ്ടെത്തിയിട്ടുള്ളത്. വളരെ പഴക്കമുള്ള സവിശേഷതകളാർന്ന ഭദ്രകാളിക്ഷേത്രവും മതിലകത്ത് മൂലയിലിട്ട ബുദ്ധവിഗ്രഹവും ചരിത്രത്തിലെ ചോദ്യചിഹ്നങ്ങളായി നിലകൊള്ളുന്നു.

## ചിത്രശാല

File:Bharani kavu.JPG|ഭരണീക്കാവ് ക്ഷേത്രം
File:Bharani kavu ayya.JPG|ഭരണിക്കാവ് ക്ഷേത്രത്തിലെ അയ്യപ്പന്റെ നട 
File:Bharani kavu goshala.JPG|ഭരണിക്കാവ് ഗോശാലകൃഷ്ണന്റെ നട 
File:Bharani kavu budha.JPG|ഭരണിക്കാവ് ക്ഷേത്രത്തോട് ചേർന്നുള്ള ബുദ്ധവിഗ്രഹം
File:Bharani kavu budhanada.JPG|ബുദ്ധവിഗ്രഹം ഇരിക്കുന്ന നട.
File:Bharani kavu kulam.JPG|ക്ഷേത്രക്കുളം
File:Bharani kavu kulam1.JPG|ക്ഷേത്രക്കുളം


വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ
ലാർസ് പീറ്റർ ഹാൻസെൻ

**ലാർസ് പീറ്റർ ഹാൻസൺ** 1952 ഒക്ടോബർ 26റിനു അമേരിക്കയിലെ ഇല്ലിനോയിയിൽ ജനിച്ചു. യൂട്ടാ സർവകലാശാലയിൽ 
നിന്നാണ് അദ്ദേഹം ബിരുദപഠനം പൂർത്തിയാക്കിയത്. മിനസോട്ട സർവകശാലയിൽ നിന്ന് സാമ്പത്തിക ശാസ്ത്രത്തിൽ പി.എച്ച്.ഡി നേടി.   2013 ൽ സാമ്പത്തിക ശാസ്ത്രത്തിന് നോബൽ സമ്മാനം ലഭിച്ചിട്ടുണ്ട് .ഇപ്പോൾ ചിക്കാഗോ സർവകശാലയിൽ അധ്യപകനാണ് .

വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
മുംബൈ മോണോ റെയിൽ

ഇന്ത്യയിലെ, മുംബൈയിലെ യാത്രാ സൗകര്യങ്ങൾ കൂട്ടുന്നതിന്റെ ഭാഗമായി പണി കഴിച്ചതാണ് മോണോറെയിൽ പദ്ധതി. 2014 ഫെബ്രുവരി 01നു ജനങ്ങൾക്കായി തുറന്നു. മഹാരാഷ്ട്ര മുഖ്യമന്ത്രി പൃഥ്വിരാജ് ചവാനാണ് ഉദ്ഘാടനം ചെയ്തത്. ഇതു രാജ്യത്തെ ആദ്യ  മോണോറെയിൽ പദ്ധതിയാണ്. 
## അവലംബം

## പുറത്തേക്കുള്ള കണ്ണികൾ
*MMRDA Monorail
മോണോറെയിൽ

പേരു സൂചിപ്പിക്കുന്നത് പോലെ തന്നെ (മോണോ- ഒന്ന്) ഒരു പാളത്തിലൂടെ മാത്രമുള്ള റെയിൽ ഗതാഗത രീതിയാണ് **മോണോറെയിൽ**. ഈ പാളങ്ങൾ അഥവാ ബീമുകൾ ആണ് കോച്ചുകളുടെ മാർഗ നിർദ്ദേശികൾ. അതിനാൽ തന്നെ റെയിൽവെ ആയി ഈ രീതിയെ കണക്കാറുണ്ട്.

## ഇന്ത്യയിൽ
മുംബൈയിലാണ് ഇന്ത്യയിൽ ആദ്യ മോണോറെയിൽ പ്രാബല്യത്തിൽ വരുന്നത്. മുംബൈ മോണോ റെയിൽ എന്നു പേരിട്ടിരിക്കുന്ന ഈ പദ്ധതിയ്ക്ക് 19.54 കീ.മീ നീളമുണ്ട്. മുംബൈ കൂടാതെ മോണോറെയിൽ പദ്ധതി ആലോചനയിൽ  ഉള്ള സ്ഥലങ്ങൾ ഇവയെല്ലാമാണ്:
* ചെന്നൈ മോണോറെയിൽ,ചെന്നൈ
* ബെംഗളൂരു മോണോറെയിൽ,ബെംഗളൂരു
* ന്യൂ ഡെൽഹി മോണോറെയിൽ, ന്യൂ ഡെൽഹി
* ഇൻ‌ഡോർ മോണോറെയിൽ, ഇൻ‌ഡോർ
* കൊൽക്കത്ത മോണോറെയിൽ, കൊൽക്കത്ത
* കോഴിക്കോട് മോണോറെയിൽ,കോഴിക്കോട്
* പാറ്റ്ന മോണോറെയിൽ,പാറ്റ്ന
* പൂണെ മോണോറെയിൽ,പൂണെ
* തിരുവനന്തപുരം മോണോറെയിൽ,തിരുവനന്തപുരം
* കൊയമ്പത്തൂർ മോണോറെയിൽ,കൊയമ്പത്തൂർ
* തിരുച്ചിരാപ്പള്ളി മോണോറെയിൽ,തിരുച്ചിരാപ്പള്ളി
* മധുര മോണോറെയിൽ,മധുര
ക്ലാരിനെറ്റ്

പതിനെട്ടാം നൂറ്റാണ്ടിന്റെ തുടക്കത്തിൽ ദക്ഷിണ ജർമനിയിലെ പ്രശസ്ത സുഷിരവാദ്യ നിർമാതാവായ ജോവാൻ ക്രിസ്ടോഫ് 
ഡെനറും അദേഹത്തിന്റെ മകൻ ജേക്കബും ചേർന്നാണ് **ക്ലരിനെറ്റ്** കണ്ടുപിടിച്ചത് .റീഡ് എന്ന് വിളിക്കുന്ന പ്രതേകതരം 
പീപ്പിയിലൂടെ ഊതിയാണ് ക്ലാരിനെറ്റ് നാദം സൃഷ്ടിക്കുന്നത് .അതിനൊപ്പം വായുവിനെ നിയന്ത്രിച്ച് ശബ്ദ വ്യതിയാനം 
സൃഷ്ടിക്കാനുള്ള 'കീ' കളുമുണ്ട് .
## പുറത്തേക്കുള്ള കണ്ണികൾ

വർഗ്ഗം:സംഗീതോപകരണങ്ങൾ
വർഗ്ഗം:കേരള സ്കൂൾ കലോത്സവ ഇനങ്ങൾ
അതിവേഗ റെയിൽ ഗതാഗതം

സാധാരണ റെയിൽ ഗതാഗതത്തെക്കാളും വളരെയധികം വേഗതയും ഗുണമേന്മയുള്ള റെയിൽ സേവനമാണ് അതിവേഗ റെയിൽ ഗതാഗതം അഥവാ മെട്രോ റെയിൽ (ഇംഗ്ലീഷ്:Rapid Transit) എന്ന് അറിയപ്പെടുന്നത്.

## ഇന്ത്യയിൽ

വർഗ്ഗം:റെയിൽ ഗതാഗതം
ജഗദീഷ് ശരൺ വർമ്മ

1997മുതൽ 1998വരെ സുപ്രീംകോടതി ചീഫ് ജസ്റ്റിസായിരുന്നു **ജഗദീഷ് ശരൺ വർമ്മ** എന്ന **ജെ.എസ്. വർമ്മ** (18 ജനുവരി 1933 – 22 ഏപ്രിൽ 2013). 
## ജീവിതരേഖ
മധ്യപ്രദേശ് സ്വദേശിയായ ഇദ്ദേഹം മധ്യപ്രദേശ് ഹൈക്കോടതി,രാജസ്ഥാൻ ഹൈക്കോടതി എന്നിവയുടെ ചീഫ് ജസ്റ്റിസായി സേവനമനുഷ്ഠിച്ചിട്ടുണ്ട്.
## വർമ്മ കമ്മീഷൻ റിപ്പോർട്ട്
സ്ത്രീകൾക്കെതിരായ കുറ്റകൃത്യങ്ങൾ തടയുന്നതിനുള്ള നിയമങ്ങൾ പുനഃപരിശോധിക്കുന്നതിന് അടുത്തിടെ രൂപവത്കരിച്ച സമിതിയുടെ അധ്യക്ഷനായിരുന്നു. ഡൽഹിയിൽ ബസ്സിൽ നടന്ന കൂട്ടബലാത്സംഗത്തെത്തുടർന്ന് പെൺകുട്ടി മരിക്കാനിടയായ സംഭവത്തിന് ശേഷം രൂപവത്കരിച്ച വർമ സമിതി 29 ദിവസംകൊണ്ട് റിപ്പോർട്ട് നൽകി ശ്രദ്ധ നേടി.
## തിരസ്കാരം
2014 ൽ മരണാനന്തര ബഹുമതിയായി പത്മഭൂഷൺ പ്രഖ്യാപിച്ചെങ്കിലും ജസ്റ്റിസ് ജെ.എസ് വർമയുടെ കുടുംബം പത്മഭൂഷൻ നിരസിച്ചുകൊണ്ട് രാഷ്ട്രപതിക്ക് കത്ത് നൽകി. ഒരു ബഹുമതിക്കുവേണ്ടിയും അദ്ദേഹം ഇതുവരെ പ്രവർത്തിച്ചിട്ടില്ലെന്ന് ഭാര്യ പുഷ്പ നൽകിയ കത്തിൽ പറഞ്ഞിരുന്നു. ജീവിച്ചിരുന്നെങ്കിൽ അദ്ദേഹം പുരസ്‌കാരം നിരസിക്കുമായിരുന്നതിനാലാണ് പുരസ്‌കാരം നിരസിക്കുന്നതെന്നും അവർ കത്തിൽ വ്യക്തമാക്കി. 
## പുരസ്കാരങ്ങൾ
*പത്മഭൂഷൺ (2014)
## അവലംബം

## പുറം കണ്ണികൾ
* Brief biography at Supreme Court of India
* Justice Verma Commission Report on the Delhi Gangrape incident
മൈക്കൽ ലെവിറ്റ്

രസതന്ത്രത്തിനുള്ള നോബൽ സമ്മാനം നേടിയ ശാസ്ത്രജ്ഞനാണ് **മൈക്കൽ ലെവിറ്റ്**. ഇദ്ദേഹം ദക്ഷിണാഫ്രിക്കയിലെ പ്രിട്ടോറിയയിൽ 1947 മെയ് 9 നു ജനിച്ചു. അമേരിക്കയിലെ സ്റ്റാൻഫോർഡ് സർവ്വകലാശാലയിൽ ഘടനാജീവശാസ്ത്ത്തിന്റെ ഒരു പ്രൊഫസറായി സേവനം അനുഷ്ഠിയ്ക്കുന്നു. ഡി.എൻ.എ.യെക്കുറിച്ചുള്ള പഠനങ്ങൾക്ക് കമ്പ്യൂട്ടർ സോഫ്റ്റ്‌വെയർ രൂപപ്പെടുത്തുന്നതിൽ പ്രധാനപങ്ക് വഹിച്ചു. 2013 ലെ രസതന്ത്രത്തിനുള്ള നോബൽ സമ്മാനം അദ്ദേഹത്തിന് ലഭിയ്ക്കുകയുണ്ടായി.

## അവലംബം


വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1947-ൽ ജനിച്ചവർ
വർഗ്ഗം:മേയ് 9-ന് ജനിച്ചവർ
സ്വർണ്ണപത്രി

ഇലയുടെ മുകൾവശത്തിനു പച്ചനിറവും അടിവശത്തിന് ചെമ്പിന്റെ നിറവുമുള്ള ഒരു ചെറിയമരമാണ് **സ്വർണ്ണപത്രി**.. കേരളത്തിൽ എല്ലായിടത്തും തന്നെ അലങ്കാരവൃക്ഷമായി നട്ടുവളർത്തുന്ന സ്വർണ്ണപത്രിയുടെ പഴങ്ങൾ തിന്നാൻ കൊള്ളുന്നതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.fs.fed.us/global/iitf/pdf/shrubs/Chrysophyllum%20oliviforme.pdf
* http://edis.ifas.ufl.edu/st166
* http://www.plantcreations.com/chrysophyllum_oliviforme.htm 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മണക്കുളം മുകുന്ദ രാജ

കേരളകലാമണ്ഡലത്തിന്റെ സ്ഥാപകരിൽ ഒരാളാണ് **മണക്കുളം മുകുന്ദ രാജ**.  1930-ൽ വള്ളത്തോൾ നാരായണ മേനോനും മണക്കുളം മുകുന്ദ രാജയും ചേർന്നാണ് കേരളകലാമണ്ഡലത്തിന് രൂപം കൊടുത്തത്. 

## ജീവിതരേഖ
തൃശ്ശൂർ ജില്ലയിലെ കുന്നംകുളത്തെ മണക്കുളം കോവിലകത്തിലെ അംഗമായിരുന്നു മുകുന്ദരാജ.

## സംഭാവനകൾ
വള്ളത്തോൾ നാരായണ മേനോനൊപ്പം കേരളകലാമണ്ഡലം സ്ഥാപിക്കാൻ മുൻകൈ എടുത്ത മുകുന്ദ രാജ  വടക്കാഞ്ചേരി അമ്പലപുരത്ത് ദേശീയ വിദ്യാലയവും സ്ഥാപിച്ചിട്ടുണ്ട്.

കഥകളി ഉൾപ്പടെയുള്ള കേരളീയ കലകളുടെ സംരക്ഷണത്തിനായി ഒരു കേന്ദ്രം തുടങ്ങുന്നതിനായി വള്ളത്തോൾ  മണക്കുളം വലിയ കുഞ്ഞുണ്ണി രാജയും രാജയുടെ അനന്തരവൻ കൂടിയായ മണക്കുളം മുകുന്ദ രാജയുമായും നടത്തിയ ചർച്ചക്കൊടുവിലാണ് കേരള കലാമണ്ഡലം സ്ഥാപിക്കാൻ തീരുമാനിക്കുന്നത്. 1927-ൽ കോഴിക്കോട്ട് ഒരു ചാരിറ്റബിൾ സൊസൈറ്റിയായി ഇത് രജിസ്റ്റർ ചെയ്തു.

1938-ൽ, കൊച്ചിൻ മഹാരാജാവ് നിളാ നദിയുടെ മനോഹരമായ തീരത്ത് ഒരു ഹെക്ടർ അനുവദിക്കുന്നതിന് മുമ്പ് സ്ഥാപനം തൃശ്ശൂരിനടുത്ത് മുളങ്കുന്നത്തുകാവിൽ മുകുന്ദരാജയുടെ ഉടമസ്ഥതയിലുള്ള ശ്രീനിവാസം ബംഗ്ലാവിൽ കുറച്ചു കാലം പ്രവർത്തിച്ചിരുന്നു.  ഭാഷയുടെയും മതത്തിന്റെയും ഭൂമിശാസ്ത്രത്തിന്റെയും അതിർവരമ്പുകൾക്കപ്പുറം കഥകളിയെ ജനകീയമാക്കാൻ വള്ളത്തോളും മുകുന്ദരാജയും വിപുലമായ പര്യടനങ്ങൾ നടത്തിയിട്ടുണ്ട്.

## അംഗീകാരങ്ങൾ
മുകുന്ദ രാജയുടെ പേരിൽ കേരള കലാമണ്ഡലം നൽകി വരുന്ന ഒരു വാർഷിക എൻഡോവ്മെൻ്റ് ആണ് മുകുന്ദ രാജ സ്മൃതി പുരസ്‌കാരം.

## അവലംബം

വർഗ്ഗം:കേരളസംസ്കാരം
ബെത് വ ജലസേചനപദ്ധതി

ബെത്വ നദിയിൽ 1963 ൽ പൂർത്തീകരിയ്ക്കപ്പെട്ട പദ്ധതിയാണ്  **ബെത്വ ജലസേചനപദ്ധതി**. *മാതാതില* അണക്കെട്ട് നിർമ്മിയ്ക്കപ്പെട്ടതോടെയാണ്  ഈ ജലസേചനമാർഗ്ഗത്തിനു തുടക്കം കുറിച്ചത്.

1893ൽ നിർമ്മിയ്ക്കപ്പെട്ട ബത്വ കനാൽ ഉദ്ദേശം 1,00,000 ഹെക്ടർ പ്രദേശത്ത് ജലം എത്തിയ്ക്കുന്നുണ്ട്. കൂടാതെ പരിസരപ്രദേശങ്ങളിലെ വെള്ളപ്പൊക്കം തടയാനും ഈ പദ്ധതി സഹായിയ്ക്കുന്നു.

## പുറംകണ്ണികൾ
*Betwa River
*Ken-Betwa river link project to cost Rs 4,500 cr Business Line

## അവലംബം

വർഗ്ഗം:ഇന്ത്യയിലെ ജലസേചനപദ്ധതികൾ
ഹാൻഡ വൈറസ്

തെക്കൻ കൊറിയയിലെ ഹാന്റൻ നദിയുടെ പേരിൽ അറിയപ്പെടുന്ന ഹാന്റയെ രോഗബാധയ്ക്കനുസരിച്ച് രണ്ടായി തരംതിരിച്ചിട്ടുണ്ട്. ശ്വാസകോശത്തെ ബാധിക്കുന്ന ഹാന്റ വൈറസ് പൾമണറി സിൻഡ്രോം (എച്ച്.പി.എസ്. Pulmonary Syndrome)) ആണ് ഒന്ന്. ഇത് അമേരിക്ക, ചിലി തുടങ്ങിയ രാജ്യങ്ങളിൽ കണ്ടുവരുന്നു. ഹാന്റ വൈറസ് ഹെമറേജിക് ഫിവർ വിത്ത് റനൽ സിൻഡ്രോം (എച്ച്.എഫ്.ആർ.എസ്.) ആണ് മറ്റൊന്ന്. ഇത് ആദ്യത്തേതിനെ അപേക്ഷിച്ച് മാരകവുമാണ്. 
എലികളുടെ വിസർജ്യത്തിൽനിന്ന് പടർന്നാണ് വൈറസ് മനുഷ്യരിൽ രോഗബാധയുണ്ടാകുന്നത്.

## ഹെമറേജിക് ഫിവർ വിത്ത് റനൽ സിൻഡ്രോം
പൊതുവേ ഏഷ്യൻ രാജ്യങ്ങളിൽ കാണുന്ന എച്ച്.എഫ്. ആർ.എസ് വൃക്കയെയാണ് ബാധിക്കുക. എച്ച്.എഫ്.ആർ. എസിനുതന്നെ പൂമാല എന്നും സിയോൾ എന്നുമൊക്കെ അവാന്തര വിഭാഗങ്ങൾ കൂടിയുണ്ട്. ഫിൻലാൻഡിലെ ഒരു മുനിസിപ്പാലിറ്റിയാണ് പൂമാല. അവിടെനിന്ന് റിപ്പോർട്ട് ചെയ്തതിനാലാണ് ഈ വൈറസ് വിഭാഗത്തിന് പൂമാല എന്ന പേരുകിട്ടിയത്. സിയോളും അങ്ങനെ പേരുനേടിയതാണ്. 

## പരിശോധനകൾ
ഹാൻഡ വൈറസിന്റെ പ്രാഥമിക ടെസ്റ്റിൽ പോസിറ്റീവ് ആയി കാണുന്നത് സ്ഥിരീകരിക്കാനായി പി.സി.ആർ. ടെസ്റ്റും കൾച്ചർ ടെസ്റ്റും നടത്താറുണ്ട്.

## അവലംബം

## പുറം കണ്ണികൾ

*Sloan Science and Film / Short Films / Muerto Canyon by Jen Peel 29 minutes
*"Hantaviruses, with emphasis on Four Corners Hantavirus"  by Brian Hjelle, M.D., Department of Pathology, School of Medicine, University of New Mexico
* CDC's Hantavirus Technical Information Index page
* '''Viralzone''': Hantavirus
* Virus Pathogen Database and Analysis Resource (ViPR): Bunyaviridae
* Occurrences and deaths in North and South America 

വർഗ്ഗം:വൈറസുകൾ
റിഹന്ദ് പദ്ധതി

ഉത്തർപ്രദേശിലെ ഒരു വിവിധോദ്ദേശ ജലസേചന-വൈദ്യുത പദ്ധതിയാണ്  **റിഹന്ദ് പദ്ധതി**. റിഹന്ദ് അണക്കെട്ടുമായി ബന്ധപ്പെടുത്തിയുള്ള  ഈ ജലസേചനപദ്ധതി സൊൻഭദ്രാ ജില്ലയിലെ പിപ്രിഎന്ന സ്ഥലത്താണ്. 

സോൺ നദിയുടെ പോഷകനദിയായ റിഹന്ദ്  അണക്കെട്ടിനു (रिहन्द बांध)934 മീറ്റർ നീളവും 91 മീറ്റർ ഉയരവുമുണ്ട്. ഇതിനോട് ചേർന്ന ജലാശയമായ  ഗോബിന്ദ് വല്ലഭ് സാഗറിനു 10,608 ദശലക്ഷം ക്യുബിക് മീറ്റർ സംഭരണ ശേഷിയും നിറയുമ്പോൾ 466 ച.കീ.മീറ്റർ വിസ്തൃതിയുമുണ്ട്.ഇത് ഇന്ത്യയിലെ ഏറ്റവും വലിയ ജലസംഭരണിയാണ്.

വെള്ളപ്പൊക്കനിയന്ത്രണവും വനരൂപവൽക്കരണവും ഈ പദ്ധതികൊണ്ട് സാദ്ധ്യമായിട്ടുണ്ട്.

## പുറംകണ്ണികൾ
*http://www.preservearticles.com/2012020122314/complete-information-on-rihand-dam-project.html 
## അവലംബം

വർഗ്ഗം:ഇന്ത്യയിലെ ജലസേചനപദ്ധതികൾ
സുബർണരേഖ പദ്ധതി

സുബർണരേഖാ നദിയുമായി ബന്ധപ്പെട്ട് ആരംഭിച്ചിട്ടുള്ള  ജലസേചനപദ്ധതികളാണ്  തർല, കോബ്രോ, കാഞ്ചി,റൊറൊ എന്നിവ. ഏകദേശം 35,200 ഹെക്ടർ പ്രദേശത്ത് ജലസേചനം നടത്തുവാൻ ഈ പദ്ധതികൾക്കു കഴിഞ്ഞിട്ടുണ്ട്.

നഗരത്തിൽ കുടിവെള്ളം എത്തിക്കാനും വൈദ്യുതി ഉത്പാദനത്തിനുമായി വിഭാവനം ചെയ്തിട്ടുള്ളതാണിത്.
റാഞ്ചിയിൽ നിന്നു 30 കി.മീറ്റർ അകലെ 35 മീറ്റർ ഉയരമുള്ള അണക്കെട്ടാണിതിന്റെ പ്രധാന ഭാഗം.

## അവലംബം

## പുറംകണ്ണി
*http://india-wris.nrsc.gov.in/wrpinfo/index.php?title=Subarnarekha_Irrigation_Project_JI02447

വർഗ്ഗം:ഇന്ത്യയിലെ ജലസേചനപദ്ധതികൾ
ക്രിസ് ഗാർഡ്നർ

അമേരിക്കൻ ഓഹരി നിക്ഷേപകനും ഓഹരി ദല്ലാളും ഗ്രന്ഥകാരനുമാണ് **ക്രിസ്റ്റഫർ പോൾ ക്രിസ് ഗാർഡ്നെർ ** (ജനനം: 1954 ഫെബ്രുവരി 9). വ്യവസായി , മോട്ടിവേഷൻ സ്പീക്കർ, എഴുത്തുകാരൻ, മനുഷ്യസ്നേഹി എന്നീ നിലകളിലും പ്രശസ്തനാണ്. 1980കളിൽ തന്റെ ചെറിയ മകനോടോന്നിച്ച്  താമസിക്കാൻ വീടില്ലാതെ  അദ്ദേഹം അനുഭവിച്ച യാതനകൾ ദി പെർസ്യുട്ട് ഓഫ് ഹാപ്പിനസ് (The Pursuit of Happyness,  മെയ്‌ 2006 ) എന്ന ആത്മകഥയിൽ വിവരിച്ചിട്ടുണ്ട്. ഈ പുസ്തകം ഇതേ പേരിൽ തന്നെ ചലച്ചിത്രം ആയിട്ടുണ്ട്. അതിൽ  ക്രിസ് ഗാർഡ്നെർ ആയി അമേരിക്കൻ നടൻ വിൽ സ്മിത്ത്  ആണ് അഭിനയിച്ചത്. ഒരു ചെറിയ രംഗത്തിൽ  ക്രിസ് ഗാർഡ്നെറും ആ സിനിമയിൽ അഭിനയിച്ചിട്ടുണ്ട്.

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:1954-ൽ ജനിച്ചവർ
കാരാഴ്മ ദേവിക്ഷേതം

ആലപ്പുഴ ജില്ലയിൽ ചെന്നിത്തല-തൃപ്പെരുന്തുറ പഞ്ചായത്തിൽ മാവേലിക്കര-തിരുവല്ല പാതക്ക് കിഴക്കായി കാരാഴ്മ ദേവിക്ഷേത്രം സ്ഥിതിചെയ്യുന്നു. തിരുവിതാംകൂർ ദേവസ്വംബോർഡിന്റെ അധീനതയിലാണ് ഈ ക്ഷേത്രം. 

## ചിത്രശാല

File:Karazma devi temple.JPG|കാരാഴ്മദേവി ക്ഷേത്രം ഒരു കാഴ്ച
File:Karazma devi.JPG|കാരാഴ്മ ദേവിക്ഷേതം കാഴ്ച


വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
എളങ്ങവത്തുകാവ് ഭദ്രകാളിക്ഷേത്രം

കേരളത്തിലെ ഭദ്രകാളികാവുകളിൽ സവിശേഷപ്രാധാന്യം ഉള്ളതാണ് **എളങ്ങവത്ത് കാവ്**.  എറണാകുളം ജില്ലയിൽ മൂവാറ്റുപുഴനിന്നും കോതമംഗലത്തിനു പോകുന്നവഴിയിൽ വാരപ്പെട്ടിപകുതിയിൽ എളങ്ങവം ദേശത്തിന്റെ സംരക്ഷകയായി ദേവി കുടികൊള്ളുന്നു. രൗദ്രഭാവത്തിലെങ്കിലും മാതൃഭാവംകൂടി കലർന്ന് ഭക്തരുടെ പ്രശ്നഹാരിയായി അമ്മ വാഴുന്നുhttp://www.elangavathukavu.com/ 
## ചരിത്രം
ഒരുകാലത്ത് വളരെ പ്രതാപത്തിൽ കഴിഞ്ഞിരുന്ന ഈക്ഷേത്രം ഭൂപരിഷ്കരണത്തോടെ ഊരാളകുടുംബം വളരെ അകലെ ആയതുകൊണ്ട് ഭൂസ്വത്തെല്ലാം അന്യാധീനപ്പെട്ട് ക്ഷയോന്മുഖമായിരുന്നു. ദേശത്തുതന്നെ അതിന്റെ അനുരണനങ്ങളായി ദുർമരണങ്ങളും ദുരിതങ്ങളും കണ്ട് നാട്ടുകാർ ഈ ക്ഷേത്രത്തിന്റെ പുനരുജ്ജീവനം ഏറ്റെടുക്കുകയും ദേവിയുടെ കാരുണ്യത്താൽ ഊരാളനെയും തന്ത്രിയേയും തിരിച്ചറിഞ്ഞ് ഇന്ന് ഒരുട്രസ്റ്റായി നഷ്ടപ്പെട്ട പ്രതാപം വീണ്ടെടുക്കുന്നു.

മലപ്പുറം ജില്ലയിൽ നിലമ്പൂർ താലൂക്കിൽ പോരൂർ വില്ലേജിൽ വെള്ളക്കാട്ടുമനയാണ് ഈ ക്ഷേത്രത്തിന്റെ ഉടമസ്ഥൻ. ഈ ക്ഷേത്രത്തിന്റെ പ്രതാപത്തിന്റെ രേഖകളെല്ലാം അവിടെ സൂക്ഷിച്ചിട്ടുണ്ട്. ഭൂപരിഷ്കരണത്തോടെ ഇത്രയും ദൂരത്തെ ക്ഷേത്രത്തിന്റെ പാലനം സാധിക്കാത്ത കാരണം അവർ ഉപേക്ഷിച്ചമട്ടായിരുന്നു. പ്രാദേശികകമ്മറ്റി സജീവമായതോടെ വേണ്ട സഹായങ്ങൾ അവരും ചെയ്യുന്നു.
## വിശേഷദിനങ്ങൾ

കുംഭഭരണി- സാധാരണ ഭദ്രകാളിക്ഷേത്രങ്ങളെപ്പോലെ കുഭഭരണി ആണ് ഇവിടുത്തെ പ്രധാന വിശേഷം. 
ഭരണിപൊങ്കാല- എല്ലാ ഭരണിനാളിലും ഇവിടെ പൊങ്കാല ഇടുന്നു.
മുടിയേറ്റ്,മണ്ഡലമഹോത്സവം, വലിയഗുരുതി, സപ്താഹയജ്ഞം, കളമെഴുത്തുപാട്ട് എന്നിവയും ഇവിടുത്തെ വിശേഷങ്ങളാണ്.
.

## എത്തിചേരാൻ
മൂവാറ്റുപുഴയിൽ നിന്നും കോതമംഗലത്തേക്കുള്ള റൂട്ടിൽ വാരപ്പെട്ടി കവലയിൽ നിന്നും 2 കിലോമീറ്റർ വലത്തായി പുഴവക്കാത്താണ് എളങ്ങവത്ത് കാവ്. 

വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ‎
കലിംഗ പ്രൈസ്

സാധാരണക്കാർക്കിടയിൽ ശാസ്ത്രപ്രചാരം നടത്തുന്നതിന് അനിതര സാധാരണമായ സാമർത്ഥ്യം പ്രകടിപ്പിക്കുന്നവർക്കായി യുനെസ്കോ നൽകുന്ന അവാർഡ് ആണ് *കലിംഗ പ്രൈസ്*.ഒഡീഷയുടെ മുൻ മുഖ്യമന്ത്രിയും ഇന്ത്യയുടെ സ്വാതന്ത്ര്യ സമര നേതാവും കലിംഗ ഫൗണ്ടേഷൻ ട്രസ്റ്റിന്റെ സ്ഥാപക പ്രസിഡന്റും ആയിരുന്ന ബിജു പട്നായിക് 1952ൽ നൽകിയ സംഭാവന ഉപയോഗിച്ചാണ് ഇതു തുടങ്ങിയത്..
ഈ പ്രൈസ് ലഭിക്കുന്ന പ്രതിഭയ്ക്ക്, ശാസ്ത്രവും സാങ്കേതികവിദ്യയും പൊതുജനങ്ങൾക്കു വേണ്ടി അവർക്കു മനസ്സിലാകുന്ന ഭാഷയിൽ വ്യാഖ്യാനിക്കാനും വിശദീകരിക്കാനുമുള്ള കഴിവുണ്ടായിരിക്കണം. ശാസ്ത്രത്തിന്റെയും സാങ്കേതികവിദ്യയുടെയും അന്താരാഷ്ട്രീയ പ്രാധാന്യം ഉന്നയിക്കാൻ പരിശ്രമിക്കേണ്ടതുണ്ട്. അവർ മനുഷ്യകുലത്തെ അഭിമുഖീകരിക്കുന്ന പ്രശ്നങ്ങളെ പരിഹരിക്കാനും, രാജ്യങ്ങളുടെ സാംസ്കാരിക പാരമ്പര്യത്തെ പരിപോഷിപ്പിക്കാനും പൊതുക്ഷേമം  മെച്ചപ്പെടുത്താനും ശ്രമിക്കേണ്ടതുണ്ട്. മുൻപു ഈ പ്രൈസ് ലഭിച്ചവരിൽ ശാസ്ത്രജ്ഞരും പത്രപ്രവർത്തകരും വിദ്യാഭ്യാസ പ്രവർത്തകരും എഴുത്തുകാരും ഉണ്ട്.

ഓരോ അംഗരാഷ്ട്രവും അവിടെ പ്രവർത്തിക്കുന്ന യുനെസ്കോയുടെ ദേശീയ കമ്മീഷൻ വഴി ഈ പ്രൈസിനായി ഒരു സ്ഥാനാർഥിയെ എങ്കിലും നാമനിർദ്ദേശം ചെയ്യേണ്ടതുണ്ട്. ശാസ്ത്രത്തിന്റെ പോഷണത്തിനു വേണ്ടി പ്രവർത്തിക്കുന്ന സംഘടനയ്ക്കോ മറ്റു ശാസ്ത്ര സംഘടനകൾക്കോ അല്ലെങ്കിൽ ശാസ്ത്ര സാഹിത്യകാരന്മാരുടെ ദേശീയ സംഘടനകൾക്കോ ശാസ്ത്രപത്ര പ്രവർത്തക സംഘടനകൾക്കോ പേരുകൾ യുനെസ്കോയുടെ ദേശീയ കമ്മീഷനോട് ശുപാർശ ചെയ്യാവുന്നതാണ്. വ്യക്തികളിൽ നിന്നുമുള്ള അപേക്ഷകൾ പരിഗണിക്കുന്നതല്ല. യുനെസ്കോയുടെ ഡയറക്ടർ ജനറൽ നിയമിക്കുന്ന 4 അംഗ സമിതിയുടെ ശുപാർശ പരിഗണിച്ചാണ് ഡയറക്ടർ ജനറൽ വിജേതാവിനെ തിരഞ്ഞെടുക്കുക. ഈ 4 അംഗ ജഡ്ജിങ് സമിതിയിൽ 3 പേരെ ലോകത്തെ വിവിധ രാജ്യങ്ങളിൽ നിന്നും ഭൂമിശാസ്ത്രതുല്യത പരിഗണിച്ചാണ് തിരഞ്ഞെടുക്കുക. നാലാമത്തെ ആളെ കലിംഗ ട്രസ്റ്റ് ശുപാർശ ചെയ്യുകയാണ് ചെയ്യുന്നതു.
കലിംഗ പ്രൈസ് ലോക ശാസ്ത്രദിനാഘോഷസമയം ഒറ്റ സംഖ്യാ (ഉദാ-2003,2005)വർഷത്തിലാണ് സമ്മാനിക്കപ്പെടുന്നത്.ഇന്ത്യയിലെ ന്യൂദെൽഹിയിൽ വച്ച്, ഇരട്ട വർഷങ്ങളിലും വിതരണം നടത്തുന്നു. 20000 യു.എസ് ഡോളറും ഒരു യുനെസ്കോ ആൽബർട് ഐൻസ്റ്റീൻ വെള്ളിമെഡലുമാണ് സമ്മാനം. ജേതാവിന് 2001 ൽ കലിംഗ പ്രൈസിന്റെ അൻപതാം വാർഷികത്തിനോടനുബന്ധിച്ച് ഇന്ത്യ ഗവണ്മെന്റ്, രുചി രാം സാഹ്നി ചെയറും സമ്മാനിച്ചു വരുന്നു. രുചി രാം സാഹ്നി ചെയറിന്റെ ഉടമയെന്ന നിലയിൽ ജേതാവിന് ഇന്ത്യയിൽ ഇന്ത്യാ ഗവണ്മെന്റിന്റെ അതിഥിയെന്ന നിലയിൽ 2-4 വരെ ആഴ്ചകളോളം സഞ്ചരിക്കാൻ അനുവദിച്ചിരിക്കുന്നു. 2000 യു.എസ്.ഡോളർ ടോക്കണായും ഇതോടൊപ്പം നൽകുന്നുണ്ട്.
ശാസ്ത്രപോഷണത്തിനായി നൽകപ്പെടുന്ന, കലിംഗ പ്രൈസ് നടത്തപ്പെടുന്നത് യുനെസ്കോയുടെ സയൻസ് അനാലിസിസ് അന്റ് പോളിസീസ് ഡിവിഷൻ ആണ് .

## പശ്ചാത്തലം

## കലിംഗ പ്രൈസ് ഇതുവരെ ലഭിച്ചവർ

*1950കളിൽ*

*1960കളിൽ*

*1970കളിൽ*

*1980കളിൽ*

*1990കളിൽ*

*2000ങ്ങളിൽ*

## സ്ഥിതിവിവരണക്കണക്ക്
ഈ അവാർഡ് 22 രാജ്യങ്ങളിൽ നിന്നുമുള്ള 65 പേർക്കു നൽകി:
#യൂ.കെ - 10 പ്രാവശ്യം
#യു.എസ്.എ - 9 പ്രാവശ്യം
#ഫ്രാൻസ് - 6 പ്രാവശ്യം
#റഷ്യ, ഇന്ത്യ, ബ്രസീൽ - 5 പ്രാവശ്യം
#വെനെസ്വേല -4 പ്രാവശ്യം
#മെക്സിക്കോ - 4 പ്രാവശ്യം
#പകിസ്ഥാൻ,ജർമനി,ഇറ്റലി,കാനഡ - 2 പ്രാവശ്യം
#ഓസ്ട്രിയ,ബംഗ്ലാദേശ്,ഫിൻലാൻഡ്,ഈജിപ്റ്റ്,റൊമാനിയ,നൈജീരിയ,ചെക്ക് റിപ്പബ്ലിക്ക്,ഫിലിപ്പൈൻസ്,ഘാന,അർമീനിയ,വിയറ്റ്നാം - 1 പ്രാവശ്യം.
## ഇവയും നോക്കുക
*ശാസ്ത്രത്തെപ്പറ്റിയുള്ള പൊതുബോധം
*ശാസ്ത്ര പ്രചാരണം
*ശാസ്ത്ര പത്രപ്രവർത്തനം

## റഫറൻസ്

## പുറംകണ്ണി
*
*

വർഗ്ഗം:കലിംഗ പ്രൈസ്
വർഗ്ഗം:കലിംഗ പ്രൈസ് ജേതാക്കൾ
ചാലക്കുടി ജലസേചനപദ്ധതി

1957 ൽ ഒന്നാം ഘട്ടവും 1966 ൽ രണ്ടാം ഘട്ടവും പൂർത്തിയായ ജലസേചനപദ്ധതിയാണിത്. ആദ്യ ഘട്ടത്തിൽ
തുമ്പൂർമുഴി എന്ന സ്ഥലത്ത് ചാലക്കുടി നദിയിൽ ഒരു അണയാണ് ആദ്യം നിർമ്മിയ്ക്കപ്പെട്ടത്. ഇരുവശവും രണ്ടുകനാലുകളും ഇതോടൊപ്പം നിർമ്മിയ്ക്കുകയുണ്ടായി. കനാലുകളുടെ വികസനമായിരുന്നു രണ്ടാം ഘട്ടത്തിൽ പ്രധാനമായും ഉൾപ്പെടുത്തിയിരുന്നത്.

## മറ്റു വിവരങ്ങൾ
ചാലക്കുടി നദീതടപ്രദേശങ്ങളിൽ 11495 ഹെക്ടർ ഭൂമിയ്ക്കും, കരുവന്നൂർ പ്രദേശത്ത് 1500 ഹെക്ടർ ഭൂമിയ്ക്കും ,പെരിയാർ തടപ്രദേശത്ത്  5800 ഹെക്ടർ ഭൂമിയ്ക്കും ഈ പദ്ധതിയിൽ നിന്നു ജലസേചന സൗകര്യം ലഭിയ്ക്കുന്നു.

ഡൈവർഷൻ അണയുടെ നീളം185 മീറ്ററും, 3.66 മീറ്റർ ഉയരവുമുണ്ട്. പ്രധാന കനാലുകളുടെ  ആകെ നീളം 56.3 കി.മീറ്ററും, വിതരണ ചാലുകൾക്ക് 257 കി.മീറ്ററും നീളമുണ്ട്.

## ചിത്രശാല


File:Thumboormuzhi_Check_Dam_-_തുമ്പൂർമുഴി_തടയണ_01.JPG|തുമ്പൂർമുഴി തടയണയുടെ ബോർഡ്
File:Thumboormuzhi_Check_Dam_-_തുമ്പൂർമുഴി_തടയണ_02.JPG|വലതുകനാൽ കവിഞ്ഞൊഴുകുന്നു
File:Thumboormuzhi_Check_Dam_-_തുമ്പൂർമുഴി_തടയണ_03.JPG|ഇടതുകനാൽ കവിഞ്ഞൊഴുകുന്നു
File:Thumboormuzhi_Check_Dam_-_തുമ്പൂർമുഴി_തടയണ_04.JPG|തുമ്പൂർമുഴി തടയണ
File:Thumboormuzhi_Suspension_Bridge_-_തുമ്പൂർമുഴി_തൂക്കുപാലം_03.jpg|തൂക്കുപാലം
File:Thumboormuzhi_Suspension_Bridge_-_തുമ്പൂർമുഴി_തൂക്കുപാലം_02.jpg|തടയണയുടെ ദൃശ്യം


## അവലംബം

വർഗ്ഗം:കേരളത്തിലെ ജലസേചനപദ്ധതികൾ
വർഗ്ഗം:ചാലക്കുടിപ്പുഴ
ഗ്ലെന്മോറാഞ്ചി ഡിസ്റ്റിലറീസ്

സ്കോട്ട്‌ലൻഡിലുള്ള സ്കോച്ച് വിസ്കി നിർമ്മിക്കുന്ന ഡിസ്റ്റിലറിയാണ് **ഗ്ലെന്മോറാഞ്ചി**(). ദി ഗ്ലെന്മോറാഞ്ചി കമ്പനി ലിമിറ്റഡാണ് ഗ്ലെന്മോറാഞ്ചി ഡിസ്റ്റിലറി. ഒറിജിനൽ, പതിനെട്ട് വർഷം ഇരുപത്തിയഞ്ച് വർഷം കുപ്പികളിൽ ലഭ്യമാണ്.

## അവലംബം
പ്ലാറ്റിഹെൽമിന്തസ്

പ്ലാറ്റിഹെൽമിൻഥുകൾ(പ്ലാറ്റി=പരന്ന + ഹെൽമിൻഥ് ‌= വിര) എന്നാൽ ഗ്രീക്ക് ഭാഷയിൽ പരന്ന വിരകൾ എന്നാണ്. ലളിത ഘടനയും, ഇരുവശപ്രതിസമതയുമുള്ള വിരകളാണ് ഈ ഫൈലത്തിൽ ഉൾപ്പെട്ടിരിക്കുന്നത്. നാഡീവ്യൂഹമുണ്ടെങ്കിലും ഇവയ്ക്ക് രക്തചംക്രമണവ്യൂഹമില്ല. വിസരണം വഴിയാണ് ഭക്ഷണവും ഓക്സിജനും കോശങ്ങളിൽ എത്തുന്നത്. ഇതു കൂടുതൽ കാര്യക്ഷമമാക്കാൻ ഇവയ്ക്ക് പരന്ന ഉടലുകൾ ആണുള്ളത്.

പ്ലാറ്റിഹെൽമിൻഥുകളുടെ ഇടയിൽ പരാദങ്ങളും സ്വതന്ത്രജീവികളും ഉണ്ട്. ജലാശയങ്ങളിലും ഈർപ്പമുള്ള മണ്ണിലും കാണപ്പെടുന്ന ഒരു പരന്ന പുഴുവാണ് പ്ലാനേറിയനുകൾ സ്വതന്ത്ര ജീവികളാണ്.

## അവലംബം
ആറ്റൂർ കാർത്യായനി ക്ഷേത്രം

തൃശ്ശൂർ ജില്ലയിൽ ഭാരതപ്പുഴക്ക് സമീപമായി തൃശ്ശൂർ ഷൊർണൂർ പാതയിൽ ആറ്റൂർ മനപ്പടിയിൽ നിന്നും ഒരു കിലോമീറ്റർ കിഴക്കായി **ആറ്റൂർ കാർത്യായനി ക്ഷേത്രം** സ്ഥിതിചെയ്യുന്നു. തൃശ്ശൂർ തെക്കേമഠത്തിന്റെ ഉടമസ്ഥതയിലായിരുന്ന ഈ ക്ഷേത്രം ഇപ്പോൾ നാട്ടുകാരുടെ സമിതി ആണ് ഭരിക്കുന്നത്
## സ്വാമിയാർ സമാധികൾ
ഈ ക്ഷേത്രം തൃശ്ശൂർ തെക്കേമഠം വകയായിരുന്നതുകൊണ്ട് വളരേയധികം പ്രതാപത്തിലായിരുന്നു. തെക്കേമഠത്തിലെ നാല് സ്വാമിയാർ മാരെ ഇവിടെ ആണ് സമാധിയിരുത്തിയിരിക്കുന്നത്. വിഷ്ണുപാദത്തിൽ ലയിക്കുന്നു എന്ന് സങ്കല്പിക്കുന്ന സ്വാമിയാർമാരെ ക്ഷേത്രവളപ്പിൽ സംസ്കരിക്കുന്ന വിചിത്രമായ ആചാരം ഇവിടെ നേരിൽ കാണാം. സ്വാമിയാർമാർ മരിച്ച ദിവസം ശ്രാദ്ധത്തിനുപകരം യോഗീശ്വരപൂജ എന്ന പ്രത്യേക ചടങ്ങാണ് നടക്കുന്നത്. 
ആറ്റൂർ കൃഷ്ണപിഷാരടി ആറ്റൂർ രവിവർമ്മ തുടങ്ങിയ പ്രതിഭാധനരുടെ ഗൃഹങ്ങൾ ക്ഷേത്രത്തിനു സമീപമായി കാണാം.

## അഗ്രശാല
ക്ഷേത്രത്തിന്റെ പ്രതാപം വിളിച്ചോതുന്ന ഒരു വലിയ അഗ്രശാല ഇവിടെ ഉണ്ട്. 
## എത്തിച്ചേരാൻ
ഷൊർണൂരിൽ നിന്നും തൃശ്ശൂർ ബസ്സിൽ കയറി ആറ്റൂർ മനപ്പടി സ്റ്റോപ്പിൽ ഇറങ്ങണം. അവിടെ നിന്ന് ഓട്ടോയൊ കാൽനടയായൊ ക്ഷേത്രത്തിലെത്താം.

## ചിത്രശാല

File:Attur kartyayani temple1.jpg|ആറ്റൂർ ക്ഷേത്രം നാലമ്പലം
File:Attur kartyayani.jpg|ആറ്റൂർ കാർത്യായനി ക്ഷേത്രം  മുമ്പിലായുള്ള ആൽമരം
File:Attur kartyayani samadhi4.jpg|ആറ്റൂർ കാർത്യായനി ക്ഷേത്രം തെക്കേമഠത്തിലെ നാലു സ്വാമിയാർമാരുടേ സമാധികൾ
File:Attur kartyayani samadhi.jpg|ആറ്റൂർ കാർത്യായനി ക്ഷേത്രം വെള്ളക്കാട്ട് സ്വാമിയാരുടേ സമാധി
File:Attur kartyayani nadavashi.jpg|ആറ്റൂർ കാർത്യായനി ക്ഷേത്രം വടക്കുഭാഗത്തെ നടവഴി
File:Attur kartyayani ayyappa.jpg|ആറ്റൂർ കാർത്യായനി ക്ഷേത്രം അയ്യപ്പന്റെ നട




വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
മംഗലാപുരം കത്തോലിക്കരുടെ ശ്രീരംഗപട്ടണത്തെ തടവുവാസം

ടിപ്പു സുൽത്താന്റെ ഭരണകാലത്ത് മൈസൂർ രാജ്യത്തിൽ മംഗലാപുരത്തെ കത്തോലിക്കരെയും മറ്റു ക്രിസ്ത്യാനികളെയും ശ്രീരംഗപട്ടണത്ത് 15 വർഷക്കാലം (1784–1799) തടവിൽ പാർപ്പിക്കുകയുണ്ടായി. ഈ സംഭവമാണ് **ശ്രീരംഗപട്ടണത്തെ മംഗലാപുരം കത്തോലിക്കരുടെ തടവുവാസം** (Captivity of Mangalorean Catholics at Seringapatam) എന്നറിയപ്പെടുന്നത്. 30,000-നും 80,000-നും ഇടയിൽ ആളുകൾ തടവിലായിരുന്നു എന്ന് കണക്കാക്കപ്പെടുന്നുണ്ടെങ്കിലും 60,000 പേർ തടവിലായിരുന്നു എന്ന് ടിപ്പു സുൽത്താൻ *സുൽത്താൻ-ഉൾ-തവാരിഖിൽ* വെളിപ്പെടുത്തിയിട്ടുണ്ട്. ഈ സമൂഹ‌ത്തിന്റെ ചരിത്രത്തിലെ ഏറ്റവും ദുരിതപൂർണ്ണമായ ഒരു കാലഘട്ടമായിരുന്നു ഇത്. എന്തായിരുന്നു ഇതിന്റെ കാരണം എന്നത് തർക്കവിഷയമാണ്. എന്നിരുന്നാലും മതപരമായ കാരണങ്ങൾക്കുപരിയായി രാഷ്ട്രീയകാരണങ്ങളായിരുന്നു ഇതിനു പിന്നിൽ എന്നതിൽ പല ചരിത്രകാരന്മാരും അഭിപ്രായപ്പെടുന്നുണ്ട്. രണ്ടാം ആംഗ്ലോ-മൈസൂർ യുദ്ധത്തിൽ (1780–1784) മംഗലാപുരത്തെ കത്തോലിക്കർ ബ്രിട്ടീഷുകാരുമായി യോജിച്ചുപ്രവർത്തിച്ചിരുന്നതായിരുന്നു ഇതിനു കാരണം. മതപരമായിരുന്നു കാരണം എന്നും വാദിക്കുന്നവരുണ്ട്.

ടിപ്പുവിന്റെ പിതാവായിരുന്ന ഹൈദരാലിയുടെ കാലത്ത് മംഗലാപുരത്തെ കത്തോലിക്കാസമൂഹം അഭിവൃദ്ധി പ്രാപിച്ചിരുന്നെങ്കിലും 1784 ജനുവരിയിൽ ടിപ്പു സുൽത്താൻ അധികാരമേറ്റതോടെ അദ്ദേഹം ഇവരുടെ ഭൂസ്വത്ത് പിടിച്ചെടുക്കാനും ഇവരെ ശ്രീരംഗപട്ടണത്തേയ്ക്ക് കൊണ്ടുപോകാനും ഉത്തരവിട്ടു. 1784 ഫെബ്രുവരി 24-ന് ഈ ഉത്തരവ് നടപ്പിലാക്കപ്പെട്ടു. മംഗലാപുരത്തുനിന്നും ശ്രീരംഗപട്ടണത്തിലേയ്ക്ക് കൊണ്ടുപോകും വഴി ഇരുപതിനായിരം ആൾക്കാർ മരണമടഞ്ഞു. പലതരം പീഡനങ്ങൾ ഈ കത്തോലിക്കർ അനുഭവിക്കുകയുണ്ടായി. പലരെയും ഇസ്ലാം മതത്തിലേയ്ക്ക് ബലമായി മതം മാറ്റുകയുണ്ടായി. ഈ തടവുമൂലം ഈ സമൂഹം ഏകദേശം പൂർണ്ണമായി അന്യം‌ നിന്നുപോവുകയുണ്ടായി. ശ്രീരംഗപട്ടണം യുദ്ധത്തിൽ 1799 മേയ് 4-ന് ടിപ്പു സുൽത്താൻ മരിച്ചതോടെയാണ് ഈ തടവുവാസം അവസാനിച്ചത്. പിടിയിലായ 60,000–80,000 ആൾക്കാരിൽ ക്രിസ്ത്യാനികളായിത്തന്നെ മോചനം നേടിയവർ 15,000–20,000 ആൾക്കാർ മാത്രമായിരുന്നു.

## അവലംബം

## പുറത്തേയ്ക്കുള്ള കണ്ണികൾ
*Accounts of the Captivity from Various Sources by Lúcio Mascarenhas
*The Babylonian Captivity At Seringapatnam by Lúcio Mascarenhas
*Christian Missionaries under Hyder Ali and Tippu Sultan , on Vidyanidhi Digital Library
*A summary of the book "Sarasvati's Children" by Joe Lobo, Kinnigoli.com
*Tipu Sultan: Coming to terms with the past by M. V. Kamath, *[[The News Today]]*

വർഗ്ഗം:സംഭവങ്ങൾ
റോബർട്ട് ജെ. ഷില്ലർ

1946-ൽ മാർച്ച് 29-ന് അമേരിക്കൻ ഐക്യനാടുകളിൽ മിഷിഗണിലെ ഡെറ്റ്രോയിറ്റിലാണ് **റോബർട്ട്‌ ഷില്ലർ** ജനിച്ചത്. ഏറ്റവും സ്വാധീനം ചെലുത്താൻ കഴിവുള്ള ലോകത്തിലെ 100 സാമ്പത്തിക വിദഗ്ദ്ധരിൽ ഒരാളായി റോബർട്ട്‌ ഷില്ലറിനെ കണക്കാക്കുന്നു. 2013-ലെ സാമ്പത്തികശാസ്ത്രത്തിനുള്ള നോബൽ സമ്മാനം ലഭിച്ചിട്ടുണ്ട് .

വർഗ്ഗം:സാമ്പത്തികശാസ്ത്രജ്ഞർ
വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
വർഗ്ഗം:1946-ൽ ജനിച്ചവർ
അരിയ വാർഷൽ

1940 നവംബർ 20 നു ഇസ്രയേലിലാണ്**അരിയ വാർഷൽ** ജനിച്ചത്. 2013ലെ രസതന്ത്രത്തിനുള്ള  നോബൽ സമ്മാനം ലഭിച്ചിട്ടുണ്ട് . ഇപ്പോൾ കാലിഫോർണിയ സർവ്വകലാശാലയിൽ സേവനമനുഷ്ഠിയ്ക്കുന്നു .

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1940-ൽ ജനിച്ചവർ
വർഗ്ഗം:നവംബർ 20-ന് ജനിച്ചവർ
പൂതൃക്കോവ് മഹാവിഷ്ണുക്ഷേത്രം

മലപ്പുറം ജില്ലയിൽ നിലമ്പൂർ താലൂക്കിൽ പോരൂർ പഞ്ചായത്തിലാണ് **പൂതൃക്കോവ് മഹാവിഷ്ണുക്ഷേത്രം**. മഹാവിഷ്ണുക്ഷേത്രം എന്ന് പ്രസിദ്ധമെങ്കിലും നാലമ്പലത്തിനകത്തുതന്നെ പടിഞ്ഞാട്ട് മുഖമായി ത്രിപുരാന്തകശിവനും നാലമ്പലത്തിനു പുറത്ത് നരസിംഹമൂർത്തിയും തുല്യപ്രാധാന്യത്തോടെ ഈ ക്ഷേത്രത്തിൽ കുടികൊള്ളൂന്നു. 
## മഹാവിഷ്ണു
കിഴക്കോട്ട് മുഖമായ മഹാവിഷ്ണുപ്രതിഷ്ഠയാണ് ഈ ക്ഷേത്രത്തിലേക്ക് പ്രവേശിക്കുമ്പോൾ ആദ്യം കാണുന്നത്. വൈദികബ്രാഹ്മണരായ വെള്ളക്കാട്ട് ഭട്ടതിരിയുടെ പരദേവത എന്ന നിലക്ക് വേദാർച്ചന നടന്നിരുന്ന ക്ഷേത്രമായിരുന്നു ഇത്. യജുർവേദപാരമ്പര്യമനുസരിച്ച് ഓത്തൂട്ട് മുറപ്രകാരം ഇവിടെ നടന്നിരുന്നു.

## ത്രിപുരാന്തകശിവൻ
മഹാവിഷ്ണുവിന്ന് വലത്തായി പടിഞ്ഞാട്ട് മുഖമായിട്ടാണ് ശിവന്റെ ശ്രീകോവിൽ. പടിഞ്ഞാട്ട് മുഖമുള്ള ശിവന് ശക്തികൂടുമെന്ന് പ്രസിദ്ധം. അതുതന്നെ മതിലിനുപുറം ശ്രീകോവിലിനു മുഖം മറച്ചുകൊണ്ട് മലയാണെങ്കിൽ പ്രത്യേകിച്ചും എന്നാണ് പണ്ഡിതമതം. ഈ ലക്ഷണങ്ങൾ ഇവിടെ ചേരുന്നു. ഈ ദേവനെ സ്തുതിച്ചുകൊണ്ടുള്ള ഒരു തിരുവാതിരപ്പാട്ടിൽ തേക്കിൻകാട്ടിൽ വാണരുളും ശിവനെ ഞാനിതാ കൈതൊഴുന്നേൻ എന്ന് കാണുന്നതിനാൽ ഏതോ തേക്കിൻ കാട്ടിൽ നിന്നും ഇവിടേക്ക് കുടിയിരുത്തിയതാണെന്ന് കരുതേണ്ടിയിരിക്കുന്നു.
## നരസിംഹമൂർത്തി
പ്രത്യക്ഷ അനുഭവവും ജ്യോതിഷത്തിന്റെ സാധുതക്കും ഉദാഹരണമായി ഇവിടുത്തെ നരസിംഹമൂർത്തി നിലകൊള്ളുന്നു. ഏകദേശം 60 വർഷങ്ങൾക്കു മുമ്പുവരെ ഇവിടെ ഈ മൂർത്തി ഇല്ലായിരുന്നു. അന്ന് സാത്വികനായ വെള്ളക്കാട്ടു മന കാരണവർക്ക് (വി എം നാരായണൻ ഭട്ടതിരിപ്പാട്‌) പെട്ടെന്ന് ഒരു ഭയം അനുഭവപ്പെട്ടുതുടങ്ങി. അന്ന് പ്രസിദ്ധനായ ജ്യോതിഷി ഗുരുവായൂർ പുതുശ്ശേരി നമ്പൂതിരിയെ വിളിച്ച് പ്രശ്നവിചാരം നടത്തിയപ്പോൾ ഒരു നരസിംഹമൂർത്തിയുടെ സാന്നിദ്ധ്യം കാണുകയും (ഒരു കിഴുക്കില നേദ്യത്തിനായി യാചിച്ച പിന്നാലെ നടക്കുകയാണെന്നും യാചകനെങ്കിലും നരസിംഹമായതിനാലാണ് ഭയമെന്നും ജ്യോതിഷി) അദ്ദേഹം തന്നെ ക്ഷേത്രത്തിൽ നിന്നും സുമാർ 3 കിമി മാറി പോരൂരിൽ ഒരുസ്ഥാനം കാണീച്ച് കുഴിച്ചപ്പോൾ വിഗ്രഹം ലഭിയ്ക്കുകയും ചെയ്തു. ആ വിഗ്രഹത്തിനു അംഗഭംഗം വന്നിട്ടുള്ളതിനാൽ പുതിയ വിഗ്രഹം പ്രതിഷ്ഠിക്കുകയും പഴയത് ക്ഷേത്രക്കുളത്തിൽ ജലാധിവാസം ചെയ്യുകയും ചെയ്തു. ഈ വിഗ്രഹത്തിന്റെ സാന്നിധ്യത്താലാകാം ഇപ്പൊഴും ഈ തട്ടകത്തെ അത്യാഹിതങ്ങൾ സൂചിപ്പിക്കുന്നതുപോലെ സംഭവത്തിനു തൊട്ടുമുമ്പ് കുളം കലങ്ങുന്നതായി നാട്ടുകാർ വിശ്വസിക്കുന്നു.

## എത്തിചേരാൻ
*പെരിന്തൽമണ്ണ -നിലമ്പൂർ റൂട്ടിൽ 28ൽ നിന്നും പോരൂർ വഴി വാണിയമ്പലത്തേക്കു പോകുമ്പോൾ 5 കിമി 
*വണ്ടൂർ കാളികാവ് റൂട്ടിൽ വാണിയമ്പലത്തുനിന്നും 1.5 കിലോമീറ്റർ 

File:Pootrakkov narasimha.jpg|പൂതൃക്കോവ് ക്ഷേത്രം നരസിംഹമൂർത്തിയുടെ നട
File:Pootrakkov al.jpg|പൂതൃക്കോവ് ക്ഷേത്രത്തിലെ ആൽ
File:Pootrakkov khetram1.jpg|പൂതൃക്കോവ് ക്ഷേത്രം ഒരുകാഴ്ച
File:Pootrakkov khetram3.jpg|പൂതൃക്കോവ് ക്ഷേത്രം മുൻ വശം
File:Pootrakkov kulam.jpg|പൂതൃക്കോവ് ക്ഷേത്രക്കുളം
File:Pootrakkov kulam1.jpg|പൂതൃക്കോവ് ക്ഷേത്രക്കുളം മറ്റൊരുകാഴ്ച


## പുറത്തേക്കുള്ള കണ്ണീകൾ

*ഉപഗ്രഹചിത്രം വിക്കിമാപ്പിയയിൽ നിന്നും

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
സൈക്കോട്രിയ ഡാൻസെരി

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ഡാൻസെരി*** - ***Psychotria danceri***. ഇത് ജമൈക്കയിൽ തദ്ദേശീയമായി കാണപ്പെടുന്നു. 

## അവലംബം
* World Conservation Monitoring Centre 1998.  ''Psychotria danceri''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
കുഞ്ഞോം

വയനാട് ജില്ലയിലെ മാനന്തവാടി താലൂക്കിലെ തൊണ്ടർനാട് പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കുഞ്ഞോം**. വനാതിർത്തിയുള്ള മലമ്പ്രദേശമാണിത്. 

കണ്ണവം വനമേഖലയിൽപെട്ട വിലങ്ങാട്, പാനോം, പന്നിപ്പാട് എന്നീ കാടുക‌ൾ കുഞ്ഞോമിന്റെ അതിർത്തികളാണ്. പടിഞ്ഞാറോട്ടൊഴുകുന്ന മാഹി പുഴയും കിഴക്കോട്ടൊഴുകുന്ന മാനന്തവാടി പുഴയും കുങ്കിച്ചിറയിൽ നിന്നാണ് ഉത്ഭവിക്കുന്നത്. 

## ചരിത്രം
ടിപ്പു സു‌ൽത്താന്റെ പടയോട്ടം, പഴശ്ശി രാജാവിന്റെ ഒളിപ്പോരാട്ടം എന്നിവ ഈ പ്രദേശത്തിന്റെ ചരിത്രത്തിന്റെ ഭാഗമാണ്. പഴശ്ശി രാജാവിനെ ഒറ്റുകൊടുത്ത സ്ഥലം എന്നു പറയപ്പെടുന്ന ഒറ്റുപാറ ഇവിടെയാണ് സ്ഥിതി ചെയ്യുന്നത്. വയനാട്ടിൽ ഇസ്ലാം മതം ആദ്യം എത്തിയത് ഇവിടെയാണ്.

സമീപകാലത്ത് ഇവിടെ മാവോയിസ്റ്റുകൾക്കായി തിരച്ചിൽ നടത്തുകയുണ്ടായി.

## വിനോദസഞ്ചാരം
* കുങ്കിച്ചിറ ഈ ഗ്രാമത്തിലാണ് സ്ഥിതി ചെയ്യുന്നത്. 
* മാൻ വളർത്തൽ കേന്ദ്രം, പൈതൃക മ്യൂസിയം  എന്നിവ സ്ഥാപിക്കുന്നതിനുള്ള പ്രാരംഭ നടപടികൾ സർക്കാർ ആരംഭിച്ചിട്ടുണ്ട്. 
* കുഞ്ഞോം ജുമാ മസ്ജിത്തിന് 330 വർഷത്തിൽ അധികം പഴക്കമുള്ളതായി ഊഹമുണ്ട്. 
* മക്കി ബംഗ്ലാവിന്റെ അവശിഷ്ടങ്ങൾ

## അവലംബം

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
സോണി എക്സ്പീരിയ എം

സോണി മൊബൈൽ കമ്മ്യൂണിക്കേഷൻസ് പുറത്തിറക്കിയ ആൻഡ്രോയ്ഡ് 4.1 ജെല്ലി ബീനിൽ പ്രവർത്തിക്കുന്ന ഒരു മധ്യനിര സ്മാർട്ട്ഫോണാണ് **സോണി എക്സ്പീരിയ എം**. 2013 ജൂണിലാണ് എക്‌സ്പീരിയ എം, അതിന്റെ തന്നെ ഇരട്ട സിം വകഭേദമായ എക്‌സ്പീരിയ എം ഡ്യുവൽ എന്നീ രണ്ടു മോഡലുകൾ സോണി ഔദ്യോഗികമായി അവതരിപ്പിച്ചത്. 480X854 പിക്‌സൽസ് റെസലൂഷനുള്ള 4 ഇഞ്ച് ടി.എഫ്.ടി. എൽ.സി.ഡി. ടച്ച്‌സ്‌ക്രീനാണ് ഈ ഫോണിലുള്ളത്. 1 ഗിഗാഹെർട്‌സ് ഡ്യുവൽകോർ ക്രെയ്റ്റ് പ്രൊസസർ ഉള്ള ഈ ഫോണിൽ 1 ജി.ബി. റാം ആണ് ഉൾപ്പെടുത്തിയിരിക്കുന്നത്. അഡ്രീനോ 305 ഗ്രാഫിക്സ് പ്രോസസറും എക്സ്പീരിയ എമ്മിൽ ലഭ്യമാണ്.
4 ജി.ബി. ഇന്റേണൽ മെമ്മറിയുള്ള ഈ ഫോണിൽ, മൈക്രോ എസ്.ഡി. കാർഡുപയോഗിച്ച് മെമ്മറി 32 ജി.ബി. വരെ വർദ്ധിപ്പിക്കാൻ സാധിക്കും. എൽ.ഇ.ഡി. ഫ്ലാഷോടുകൂടിയ അഞ്ച് മെഗാപിക്‌സൽ പ്രധാന ക്യാമറയും, 0.3 മെഗാപിക്‌സൽ വി.ജി.എ. മുൻ ക്യാമറയും ഈ ഫോണിൽ ലഭ്യമാണ്.
കറുപ്പ്, വെളുപ്പ്, പർപ്പിൾ, ലൈം എന്നീ നിറങ്ങളിൽ ഈ ഫോൺ ലഭ്യമാണ്. ഇന്ത്യയിൽ ഏകദേശം 13,500 രൂപയാണ് ഈ ഫോണിന്റെ ഷോറൂം വില.
## അവലംബം

വർഗ്ഗം:സ്മാർട്ട് ഫോണുകൾ
റൈസ് ഓഫ് ദി പ്ലാനെറ്റ് ഓഫ് ദി എയ്പ്സ്

2011ൽ റിലീസ് ചെയ്യപ്പെട്ട ഒരു അമേരിക്കൻ സയൻസ് ഫിക്ഷൻ സിനിമയാണ് **'റൈസ് ഓഫ് ദി പ്ലാനെറ്റ് ഓഫ് ദി എയ്പ്സ്.

## കഥാസാരം

അൽഷിമേഴ്സ് രോഗത്തിന്റെ മരുന്നിനായി ശ്രമിക്കുന്ന ഒരു ഗവേഷണസ്ഥാപനം . അവിടെ പരീക്ഷണത്തിനായി സൂക്ഷിച്ച 12 ചിമ്പാൻസികൾ . അൽഷിമേഴ്സ് രോഗത്തിന്റെ മരുന്ന് ഇവരിലാണ് പരീക്ഷിചിരുന്നത് എന്നതുകൊണ്ട്‌ തന്നെ സാധാരണ ചിമ്പാൻസികലെക്കാൾ മസ്തിഷ്ക വികാസവും അതുമൂലം ബുദ്ധിയും ഇവക്കുണ്ട്. അവയിൽ ഏറ്റവും ബുദ്ധികൂടിയ ബ്രൈറ്റ് ഐ എന്ന ചിമാബന്സി ഒരുനാൾ പെട്ടെന്ന് അക്രമസക്തയാകുന്നു . കമ്പനി എല്ലാത്തിനെയും കൊല്ലാൻ ഉത്തരവിടുന്നു. അന്ന് കാലത്ത് പ്രസവിച്ചു എന്നും കുഞ്ഞിനെ പ്രൊട്ടെക്റ്റ് ചെയ്യാനുള്ള ശ്രമം കൊണ്ടാണ് ബ്രിറ്റ് ഐ അക്രരമാകാരിയെന്നും മനസ്സിലാക്കുന്ന ഒരു ശാസ്ത്രഞ്ജൻ ചിമ്പാൻസികുഞ്ഞിനെ ഗവേഷണ വിഭാഗം തലവനായിരുന്ന ഫ്രാങ്ക്ലിന് കൈമാറുന്നു. കുഞ്ഞുമായി ഫ്രാങ്ക് വീട്ടിലെത്തുന്നു . അൽഷിമാർ രോഗിയായ അച്ഛനൊപ്പം വളരുന്ന കുഞ്ഞിനെ സീസർ എന്ന് വിളിക്കുന്നു .അവിടെ മനുഷ്യ കുഞ്ഞിനേക്കാൾ ബുദ്ധിയോടെ സീസർ വളരുന്നു. രോഗം കൂടിയപ്പോൾ ഫ്രാങ്ക് അച്ഛന് ഒരിക്കൽ കമ്പനിയിൽ ഗവേഷണത്തിൽ ഇരിക്കുന്ന alz 12 എന്ന മരുന്നു കൊണ്ടുവന്നു കുത്തിവെക്കുന്നു. ഇത് സീസർ കാണുന്നു. അച്ഛന്റെ രോഗം സുഖപ്പെടുന്നു എങ്കിലും ആ മരുന്ന് കുറച്ചു നാൾ ഫലം നൽകിയെങ്കിലും ശേഷം വീണ്ടും പഴയ അവസ്ഥയിൽ എത്തുന്നു . ഇത് കമ്പനിയിൽ റിപ്പോർട്ട് ചെയ്യുന്ന ഫ്രാങ്കിന് കൂടുതൽ സ്ഥിരതയുള്ള മരുന്ന് തയ്യാറാക്കാൻ നിർദ്ദേശം ലഭിക്കുന്നു. ഒരിക്കൽ ഫ്രാങ്കിന്റെ അച്ഛനെ രക്ഷിക്കാൻ ശ്രമിക്കുന്നതിനിടെ സീസർ അയൽവാസിയായ ഒരാളെ ആക്രമിക്കുന്നു. അതുമൂലം സീസർ ചിമ്പാൻസി വളർത്തുകേന്ദ്രത്തിൽ എത്തിപ്പെടുന്നു . അവിടെ താൻ അതുവരെ വളർന്ന സാഹചര്യവുമായി പൊരുത്തപ്പെടാൻ സീസറിനു പറ്റുന്നില്ല . മൃഗശാല സൂക്ഷിപ്പുകാരൻ വളരെ ക്രൂരമായാണ് അവയോടു പെരുമാറിയത് . സീസറിനും പീഡനം എല്കേണ്ടി വരുന്നു. പക്ഷെ ബുദ്ടിമാനായ സീസർ മെല്ലെ എല്ലാം മനസ്സിലാക്കി എടുക്കുന്നു. അങ്ങനെ സീസർ ആ മൃഗശാലയിലെ നേതാവായി മാറുന്നു . അപ്പോഴേക്കും ഗവേഷണ സ്ഥാപനം പുതിയ മരുന്ന് തയ്യാറാക്കുന്നു . ഒരു പ്രത്യേക തരാം വൈറസ്‌ അടങ്ങിയ മരുന്ന് ആയിരുന്നു അത് . അത് പരീക്ഷിക്കുന്നതിനിടെ ഉണ്ടാവുന്ന ചെറിയ ഒരു അപകടത്തിൽ ഒരു ഡോക്ട്ടെർക്കും ആ മരുന്ന് എല്ക്കുന്നു . മരുന്ന് ചിമ്പൻസികളിൽ ഫലപ്രദം എന്ന് തെളിയുന്നു . ആ മരുന്ന് ഏൽക്കുന്ന ഡോക്ടർ ആ മരുന്നിനാൽ പിന്നീട് കൊല്ലപ്പെടുന്നു . ഒരു നാൾ മൃഗശാലയി ഡോർ പാസ്സ്‌വേർഡ്‌ മനസ്സിലാക്കുന്ന സീസർ പുറത്തു കടന്നു ഫ്രാങ്കിന്റെ വീട്ടിൽ എത്തുന്നു , അവിടെ നിന്ന് പുതിയ മരുന്നുമായി തിരിച്ചെത്തുന്ന സീസർ ആ മരുന്ന് മൃഗശാലയിലെ മറ്റു ചിമ്പാൻസികൾക്ക് നൽകുന്നു . പിറ്റേന്ന് ഉറക്കമുണരുന്ന ചിമ്പാൻസികൾ പുതിയ അനുഭവുമായി ആണ് ഉണരുന്നത് . ശേഷം സീസറിന്റെ നേതൃത്വത്തിൽ അവ അവിടെ നിന്ന് രക്ഷപ്പെടുന്നു . മനുഷ്യന് മുഴുവൻ ഭീഷണിയായിക്കൊണ്ട് പുതിയ വൈറസ്‌ ലോകമെങ്ങും പടരുന്നത്‌ കാട്ടിക്കൊണ്ട് സിനിമ അവസാനിക്കുന്നു.

## അവലംബം

## പുറം കണ്ണികൾ
* 
* 

വർഗ്ഗം:2011-ൽ പുറത്തിറങ്ങിയ ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ‎
ക്രൈസ്റ്റ്‌ചർച്ച്‍

ന്യൂസിലൻഡിന്റെ ദക്ഷിണ ദ്വീപിലെ ഏറ്റവും വലിയ നഗരമാണ് **ക്രൈസ്റ്റ്‌ചർച്ച്‍**. കാന്റർബറി  മേഖലയുടെ ആസ്ഥാനനഗരമാണിത്. നാലുലക്ഷത്തോളം ആളുകൾ താമസിക്കുന്ന ഈ നഗരം ന്യൂസിലൻഡിലെ മൂന്നാമത്തെ ഏറ്റവും ജനസംഖ്യയേറിയ നഗരമാണ് .1856ൽ സ്ഥാപിതമായ ക്രൈസ്റ്റ്ചർച്ച് ന്യൂസിലൻഡിലെ ഏറ്റവും പുരാതനനഗരമായാണ് കണക്കാക്കപ്പെടുന്നത്.
## ചരിത്രം
ചരിത്രാപരമായ രേഖകൾ അനുസരിച്ച് മോവ പക്ഷിയെ വേട്ടയാടുന്ന ആദിമനിവാസികളാണ് ആദ്യമായി ക്രൈസ്റ്റ്ചർച്ചിൽ താമസമാക്കിയതെന്ന് വിശ്വസിക്കപ്പെടുന്നു. തുടർകാലങ്ങളിൽ ആദിമ മവോറി വർഗക്കാരായ വൈതാഹകളും ങായ്- താഹുകളും ഇവിടേക്ക് കുടിയേറിപ്പാർത്തു.1800കളൂടെ തുടക്കത്തോടെ ന്യൂസിലൻഡിലെത്തിയ ബ്രിട്ടീഷുകാർ അവിടുത്തെ താമസക്കരെ തുരത്തിയോടിച്ച് ക്രൈസ്റ്റ്ചർച്ചിൽ താമസം തുടങ്ങി .ബ്രിട്ടീഷുകാരാണ് ക്രൈസ്റ്റ്ചർച്ച് എന്ന പേരു നഗരത്തിനു നൽകിയത്.ബ്രിട്ടീഷുകാരുടെ വരവോടെ ക്രൈസ്റ്റ്ചർച്ച് നഗരം പുരോഗമിക്കുവാൻ തുടങ്ങി.റയില്പാതകളൂം തുറമുഖവും സ്ഥാപിതമായി.1856 ജൂലൈ 31 നു റോയൽ ചാർട്ടർ പ്രകാരം ക്രൈസ്റ്റ്ചർച്ച് ന്യൂസിലൻഡിലെ ആദ്യ നഗരമായി അംഗീകരിക്കപ്പെട്ടു.ക്രമേണ കാന്റർബറി മേഖലയുടെ ആസ്ഥാനനഗരമായി ക്രൈസ്റ്റ്ചർച്ച് മാറി.

## ഭൂമിശാസ്ത്രം

മറ്റു ന്യൂസിലൻഡ് നഗരങ്ങളിലെന്നപോലെ തണുപ്പേറിയ കാലാവസ്ഥയാണ് ക്രൈസ്റ്റ്ചർച്ചിലും.ക്രൈസ്റ്റ്ചർച്ച് നഗരത്തിലൂടെയൊഴുകുന്ന ആവൺ നദി തുറമുഖത്തിനടുത്തുവെച്ച് ശാന്തസമുദ്രത്തിൽ പതിക്കുന്നു.ലോകത്ത് തന്നെ ഏറ്റവും ശുദ്ധമായ ജലം ക്രൈസ്റ്റ് ചർച്ചിലെയാണെന്ന് കണ്ടെത്തിയിട്ടുണ്ട് .ഭൂചലനങ്ങൾ ക്രൈസ്റ്റ് ചർച്ചിൽ സാധാരണമാണ്.2011ൽ ക്രൈസ്റ്റ്ചർച്ച് ഭൂകമ്പത്തിൽ ഇരുനൂറോളം പേർ ഇവിടെ കൊല്ലപ്പെട്ടിരുന്നു.
## ഗതാഗതം
ക്രൈസ്റ്റ് ചർച്ച് നഗരം ദക്ഷിണദ്വീപിലെ എല്ലാ പ്രധാന പ്രദേശങ്ങളുമായും റോഡ്,റെയിൽ മാർഗ്ഗങ്ങളിലൂടെ ബന്ധപെട്ടിരിക്കുന്നു. ക്രൈസ്റ്റ്‌ചർച്ച്‍ അന്താരാഷ്ട്ര വിമാനത്താവളം ന്യൂസിലൻഡിലെതന്നെ രണ്ടാമത്തെ വലിയ വിമാനത്താവളമാണ്. ഓസ്ട്രേലിയ,ചൈന,സിംഗപ്പൂർ, ദുബായ് മുതലായ സ്ഥലങ്ങളിലേക്ക് ഇവിടെ നിന്നും നേരിട്ട് വിമാന സർവീസുകൾ ഉണ്ട്.ട്രാമുകൾ ക്രൈസ്റ്റ്ചർച്ച് നിരത്തുകളിലെ മറ്റൊരു പ്രത്യേകതയാണ്.

## കായികം
1974 കോമൺവെൽത്ത് ഗെയിംസ് ക്രൈസ്റ്റ്ചർച്ചിൽ വെച്ചാണ് നടത്തപ്പെട്ടത്. റഗ്ബി,ക്രിക്കറ്റ്,ഫുട്ബോൾ എന്നീ കായിക ഇനങ്ങൾക്കും ക്രൈസ്റ്റ്ചർച്ച് വേദിയാകാറുണ്ട്. 1992 ,2015 വർഷങ്ങളിലെ ക്രിക്കറ്റ് ലോകകപ്പുകൾക്ക് ക്രൈസ്റ്റ്ചർച്ച് വേദിയായിട്ടുണ്ട്. ലങ്കാസ്റ്റർ പാർക്ക്,ക്വീൻ എലിസബത്ത് 2 പാർക്ക്, ഹാഗ്ലീ ഓവൽ എന്നിവയാണ് നഗരത്തിലെ പ്രധാന സ്റ്റേഡിയങ്ങൾ.
## സഹോദരനഗരങ്ങൾ
താഴെപ്പറയുന്ന നഗരങ്ങളുമായി ക്രൈസ്റ്റ്ചർച്ച് സിറ്റി കൗൺസിൽ ബന്ധം സ്ഥാപിക്കുന്നു:
* അഡലെയ്‌ഡ്, ഓസ്ട്രേലിയ(1972)
* ക്രൈസ്റ്റ്ചർച്ച്, ഡോർസെറ്റ്, ഇംഗ്ലണ്ട്,  (1972)
* കുറാഷികി,ഒകായാമ, ജപ്പാൻ (1973)
* സിയറ്റിൽ, Washington, യു.എസ് (1981)
* ലാൻസൊ, ചൈന (1984)
* സോങ്പാവ്, സോൾ, ദക്ഷിണ കൊറിയ (1995)
* വുഹാൻ, ചൈന (2006)



## ഇതുംകൂടി കാണുക
ക്രൈസ്റ്റ്‌ചർച്ച് മുസ്ലീംപള്ളികളിൽ നടന്ന വെടിവയ്പ്പ് 

## അവലംബം

## പുറത്തേക്കുള്ള കണ്ണികൾ

* Christchurch City Council (official council website)
* Environment Canterbury (official regional council website)
* Canterbury District Health Board (official district health board website)
* Christchurchmusic.org.nz  (music industry portal)
* Christchurch City Libraries (official libraries website)
* Christchurch & Canterbury (official tourism guide & visitor information)
* CINCH  (Community information Christchurch)

 
വർഗ്ഗം:ന്യൂസീലൻഡിലെ പട്ടണങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
അശ്വിനി പൊന്നപ്പ

പ്രശസ്ത ഇന്ത്യൻ  ബാഡ്മിന്റൺ താരമാണ് **അശ്വിനി പൊന്നപ്പ**.1989 സെപ്തംബർ 18ന് ബാംഗ്ലൂരാണ് ജനനം. 2006ലെ സാഫ് ഗെയിംസിൽ സ്വർണം,2010 കോമൺ ഗെയിംസിൽ ജ്വാലാഗുട്ടയോടൊപ്പം ഡബിൾസ് മെഡൽ,2011 ലെ വിമൺസ് ഡബിൾസ് ചാമ്പ്യൻഷിപ്പിൽ വെങ്കലം എന്നിവ എടുത്തുപറയാവുന്ന നേട്ടങ്ങളാണ്.

## അവലംബം


വർഗ്ഗം:ഇന്ത്യൻ ബാഡ്മിന്റൻ കളിക്കാർ
വർഗ്ഗം:1989-ൽ ജനിച്ചവർ